sagorsarker/bangla-wikipedia huggingface dataset:
ইলিয়াস-কণা গোপরেখী টেকনিক্যাল স্কুল এন্ড কলেজ

ইলিয়াস-কণা গোপরেখী টেকনিক্যাল স্কুল এন্ড কলেজ সিরাজগঞ্জ জেলার চৌহালী উপজেলার এনায়েতপুর থানার দৌলতপুরে অবস্থিত। এটি একটা বেসরকারি কলেজ যা মাধ্যমিক ও উচ্চ মাধ্যমিক শিক্ষা বোর্ড, রাজশাহী অধিভুক্ত কলেজ।
মাধবপুর গ্রামের অধিবাসী জনাব মোঃ আব্দুল গফুর সরকারের আহ্বানে অত্র এলাকার শিক্ষা বঞ্চিত ছাত্র-ছাত্রীদের কারিগরি শিক্ষা প্রদানের জন্য এবং প্রযুক্তিগত শিক্ষার মাধ্যমে বেকারত্ব ও আত্ম নির্ভরশীল হওয়ার জন্য এলাকাবাসীর মাধ্যমে গোপরেখী টেকনিক্যাল স্কুল এন্ড কলেজ নামে নাম করণ করা হয়। এবং বাংলাদেশ কারিগরি শিক্ষা বোর্ড কর্তৃক ০৮ ডিসেম্বর ২০০৯ সালে এইচএসসি বিএম শিক্ষাক্রম দুইটি ট্রেডে কম্পিউটার অপারেশন ও সেক্রেটারিয়াল সাইন্স এসএসসি প্রাথমিক পাঠদানের অনুমতি প্রাপ্ত হয়। ভোকেশনাল শিক্ষাক্রম ২৮ সেপ্টেম্বর ২০১১ খ্রিঃ তারিখে তিনটি ট্রেড সিভিল কমঃ; এ্যাগ্রোবেসড ফুড; কম্পিউটার ও তথ্য প্রযুক্তি ট্রেড স্বীকৃতি প্রাপ্ত হয়। পরবর্তীতে স্কুল এন্ড কলেজের পরিচালনা পর্ষদ স্থানীয় শিল্পপতি মোঃ ইলিয়াস সরকার এর ব্যাপক অনুদান প্রদান সাপেক্ষে নাম পরিবর্তন করে বাংলাদেশ কারিগরি শিক্ষা বোর্ড কর্তৃক ২০ অক্টোবর ২০১১ খ্রিঃ ইলিয়াস-কনা গোপরেখী টেকনিক্যাল স্কুল এন্ড কলেজ নামকরণ করা হয়।
বিগত বৎসর গুলোতে প্রতিষ্ঠানটি স্থাপনের পর শিক্ষা ক্ষেত্রে ভাল ফলাফলের জন্য বেশ সুনাম অর্জন করেছে। রেকর্ড সংখ্যক পাশের হার এবং সর্বাধিক এ+ পাওয়ার গৌরব অর্জন করেছে প্রতিষ্ঠানটি। বিভিন্ন সামাজিক এবং সাংস্কৃতিক অনুষ্ঠান করায় অত্র এলাকায় কলেজটির ব্যাপক পরিচিতি রয়েছে।
শিক্ষার গুনগত মান বৃদ্ধিসহ অত্র এলাকার ঘরে ঘরে কারিগরি ও উচ্চ শিক্ষার আলো পৌঁছে দেওয়া এবং দক্ষ মানব সম্পদে রূপান্তরিত করা।
উচ্চ মাধ্যমিক পর্যায় 
কলেজের গ্রন্থাগার সিলেবাস ভিত্তিক বইয়ের পাশাপাশি অন্যান্য জ্ঞানমূলক বইয়ের সমন্বয়ে গঠিত। গ্রন্থাগারটি সকল শিক্ষার্থীর জন্য উন্মুক্ত।
জর্জ ভার্নন

জর্জ ফ্রেডেরিক ভার্নন (; জন্ম: ২০ জুন, ১৮৫৬ - মৃত্যু: ১০ আগস্ট, ১৯০২) লন্ডনের মেরিলেবোন এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৮২ থেকে ১৮৮৩ সালে ইংল্যান্ডের পক্ষে স্বল্পকালীন সময়ের জন্য আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর কাউন্টি ক্রিকেটে মিডলসেক্সের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও আন্ডারআর্ম স্লো বোলিং করতেন জর্জ ভার্নন।
৩২ মন্টেগু স্কয়ারে বসবাসকারী জর্জ ভার্ননের সন্তানরূপে জন্ম হয় তার। রাগবি স্কুলে অধ্যয়ন করেন। ১৮৭৩ সালে লর্ডসে রাগবি একাদশের সদস্যরূপে প্রথমবারের মতো খেলেন ও ১৮৭৪ সালে অধিনায়কের দায়িত্বে ছিলেন। এরপর মিডলসেক্সের পক্ষে ১০৩টি প্রথম-শ্রেণীর খেলায় অংশগ্রহণ করেছেন।
১৮৮২-৮৩ মৌসুমে ইংল্যান্ড দলের সদস্যরূপে অস্ট্রেলিয়া সফরে যান। অ্যাশেজ সফরে একটিমাত্র টেস্টে অংশগ্রহণের সুযোগ হয় তার। ১৮৮২-৮৩ মৌসুমের পর ১৮৮৭-৮৮ মৌসুমেও অস্ট্রেলিয়া গমন করেন তিনি।
১৮৮৯-৯০ মৌসুমে তার অধিনায়কত্বে একটি দল ভারত ও সিলন গমন করে। শৌখিন খেলোয়াড়দের নিয়ে গড়া ঐ দলে লর্ড হকের ন্যায় খেলোয়াড়ের অংশগ্রহণ ছিল। অন্যান্য খেলোয়াড়কে প্রথম-শ্রেণীর ক্রিকেটার হিসেবে গণ্য করা না হলেও ভারতে এরচেয়ে শক্তিধর দল আর আসেনি। এটিই ভারতে কোন বিদেশী দলের সফর ছিল। দলটি সাতটি খেলায় জয় ও একটিতে ড্র করে। এরপূর্বে ৩০ জানুয়ারি, ১৮৯০ তারিখে বোম্বেভিত্তিক পার্সি জিমখানার বিপক্ষে প্রতিদ্বন্দ্বিতায় অবতীর্ণ হয়। দৃঢ় সংকল্পের অধিকারী ও ক্রিকেট পুরোধা বোম্বের পরবর্তী গভর্নর লর্ড হ্যারিসের উপস্থিতিতে ভারতের ক্রিকেট চ্যাম্পিয়নশীপ নামে খেলাটি পরিচিতি পায়। ঐ সময়ে খেলাটি বোম্বের সেরা ক্রীড়ানুষ্ঠানের মর্যাদা লাভ করে। ব্রিটিশ শাসকদেরকে বিস্ময়াভিভূত করে পার্সি দল জয়লাভ করেছিল।
১৮৯২-৯৩ মৌসুমে লর্ড হক একাদশের সদস্যরূপে আবারও সিলন ও ভারত গমন করেন। লর্ড হকের নেতৃত্বাধীন এ দলটি পার্সিসের কাছে পরাজিত হয়েছিল। ১৮৯৮ সালে মেরিলেবোন ক্রিকেট ক্লাবের (এমসিসি) পক্ষে সর্বশেষ প্রথম-শ্রেণীর খেলায় অংশ নেন জর্জ ভার্নন।
ক্রিকেট খেলার পাশাপাশি রাগবি খেলায়ও যথেষ্ট পারদর্শিতা প্রদর্শন করেছেন তিনি। পাঁচবার ইংল্যান্ড জাতীয় রাগবি ইউনিয়ন দলের পক্ষে ফরোয়ার্ড হিসেবে খেলেছেন।
পেশাগতভাবে জর্জ ভার্নন ব্যারিস্টার ছিলেন। মিডল টেম্পলের বারে কাজ করেছেন। ঔপনিবেশিক দায়িত্ব পালনেও তার সম্পৃক্ততা ছিল। মৃত্য-পূর্ব পর্যন্ত গোল্ডকোস্ট উপনিবেশের পশ্চিম আফ্রিকা পুলিশ বিভাগে কাজ করেছেন।
গোল্ডকোস্টে থাকাকালীন ম্যালেরিয়া জ্বরে আক্রান্ত হয়ে ১০ আগস্ট, ১৯০২ তারিখে মাত্র ৪৬ বছর বয়সে জর্জ ভার্ননের দেহাবসান ঘটে।
কমলা রকেট

কমলা রকেট ২০১৮ সালে মুক্তিপ্রাপ্ত একটি বাংলাদেশী নাটকীয় চলচ্চিত্র। কথাসাহিত্যিক শাহাদুজ্জামানের ‘মৌলিক’ ও ‘সাইপ্রাস’ নামক দুটি গল্প অবলম্বনে চলচ্চিত্রটির চিত্রনাট্য লিখেছেন শাহাদুজ্জামান ও নূর ইমরান মিঠু, চলচ্চিত্রটি পরিচালনা করেন নূর ইমরান মিঠু ও প্রযোজনা করে ইমপ্রেস টেলিফিল্ম লিমিটেড। চলচ্চিত্রটি ১৬ জুন ২০১৮ সালে মুক্তি পায়।
চলচ্চিত্রটি জাফনা আন্তর্জাতিক চলচ্চিত্র উৎসবে “শ্রেষ্ঠ অভিষিক্ত পরিচালকের” পুরস্কার লাভ করে। এছাড়া চলচ্চিত্রটি ‘গোয়া আন্তর্জাতিক চলচ্চিত্র উৎসব’, ‘১৬তম চেন্নাই আন্তর্জাতিক চলচ্চিত্র উৎসব’ ও ১৭তম তৃতীয় চোখ এশীয় চলচ্চিত্র উৎসবে প্রদর্শিত হয়। ২০১৯ সালে চলচ্চিত্রটি প্যারিসে অনুষ্ঠিত ৬ষ্ঠ এশীয় চলচ্চিত্র উৎসবে “জুরি পুরস্কার” লাভ করে। h
চলচ্চিত্রটির পুরো শুটিং হয়েছে একটা লঞ্চে। এ জন্য লঞ্চটি ঢাকা থেকে মোরেলগঞ্জে (বাগেরহাটের একটি থানা) বেশ কয়েকবার যাতায়াত করে।
দিল্লি সরকার

দিল্লী জাতীয় রাজধানী আঞ্চলের সরকার বা দিল্লী সরকার হল ভারতীয় জাতীয় রাজধানী দিল্লী এবং এর ১১ জেলার শাসক কর্তৃপক্ষ। এটি একটি কার্যনির্বাহী, যা দিল্লীর লেফটেন্যান্ট গভর্নর , একটি বিচারব্যবস্থা এবং একটি আইনসভর নেতৃত্বে চলে। দিল্লীর বর্তমান বিধানসভা একককক্ষ বিশিষ্ট, আনুষ্ঠানিকভাবে এটি ৭০ জন আইনসভার সদস্য (বিধায়ক) নিয়ে গঠিত।
ভারতের সর্বোচ্চ আদালতে জিএনসিটি ভি. ইউওআই-এর ক্ষেত্রে আর্গুমেন্ট শুনিছে, যেখানে দিল্লী কেন্দ্রীয় অঞ্চল কিনা তা নির্ধারণ করবে লেফটেন্যান্ট গভর্নর মুখ্যমন্ত্রী বা বিশেষ রাজ্য হিসাবে স্বাধীনভাবে কাজ করতে পারেন, যেখানে লেফটেন্যান্ট গভর্নর মুখমন্ত্রীর প্রধান পরামর্শ দাতা হিসাবে থাকবে। এটি কেন্দ্র ও দিল্লীর মধ্যে আইনি ফেডারেলিজমের সাংবিধানিক প্রশ্ন উত্থাপন করে। ১৫ দিনের আর্গুমেন্ট পর, সুপ্রিম কোর্ট তার রায় সংরক্ষিত করেছিল।
পঞ্চায়েত রাজ আইনের অংশ হিসাবে দিল্লির পৌর কর্পোরেশন শহরটির জন্য নাগরিক প্রশাসন পরিচালনা করে। দিল্লির একটি শহুরে এলাকা, দিল্লি রাজ্য সরকার এবং ভারতের সরকার উভয় আসন। দিল্লির জাতীয় রাজধানী অঞ্চল (এনসিটি) এর তিনটি স্থানীয় পৌর কর্পোরেশন রয়েছে, যেমন দিল্লির পৌর কর্পোরেশন (এমসিডি), নয়া দিল্লি পৌর কাউন্সিল (এনডিএমসি) এবং দিল্লি ক্যান্টনমেন্ট বোর্ড।
দিল্লীর লেফটেন্যান্ট গভর্নরকে কেন্দ্রীয় সরকারের পরামর্শে রাষ্ট্রপতির প্রতিনিধি হিসেবে নিযুক্ত হন, তবে তাকে রাজ্যপালের মতো রাজ্যের প্রধান হিসাবে নিযুক্ত করা হয় না।
দিল্লি জুড়ে দিল্লি হাইকোর্টের এখতিয়ার রয়েছে, যার দুটি নিম্ন আদালত রয়েছে: নাগরিক মামলার জন্য ছোট কারণসমূহের আদালত, এবং ফৌজদারি মামলার দায়রা আদালত। ভারতের অন্যান্য রাজ্যের বিপরীতে, দিল্লি পুলিশ ভারত সরকারের স্বরাষ্ট্র মন্ত্রণালয়কে রিপোর্ট করে, রাজ্য সরকারকে নয়। পুলিশ কমিশনারের নেতৃত্বে এটি বিশ্বের বৃহত্তম মহানগর পুলিশ বাহিনীগুলির মধ্যে একটি। দিল্লির পুলিশ সদর দফতর আইটিও'তে অবস্থিত।
দিল্লির আইনসভা প্রথম ভাগে ১৯৫১ সালের পার্ট সি স্টেটস আইনের অধীনে ১৯ মার্চ ১৯ সালে গঠিত হয়, কিন্তু ১ অক্টোবর ১৯৫৬ সালে এটি বাতিল করা হয়। পরে ১ ই সেপ্টেম্বর ১৯৯৩ সালে তার আইন পরিষদ পুনরায় প্রতিষ্ঠিত হয়েছিল - সংবিধানের আইনে (৬৯ তম সংশোধনী), ১৯৯১ সালের জাতীয় রাজধানী অঞ্চল দিল্লি আইন, অনুসারে ভারতের সংবিধানে ৬৯ তম সংশোধনী কার্যকর হয়েছিল, দিল্লি কেন্দ্রীয় অঞ্চলকে আনুষ্ঠানিকভাবে জাতীয় রাজধানী অঞ্চল হিসাবে ঘোষণা করা হয়।
দিল্লির প্রথম মুখ্যমন্ত্রী ব্রাহ্মপ্রকাশ (আইএনসি) এবং প্রথম মহিলা মুখ্যমন্ত্রী সুষমা স্বরাজ (বিজেপি)। কমরেড গুরু রাধা কিষাণ (সিপিআই) একজন ব্যক্তি হিসাবে ক্রমাগত সবচেয়ে বেশি বছর ধরে এমসিডি -এর একটি আসনে প্রতিনিধিত্বের বিরল কৃতীত্বের (ডিএমসি প্রাথমিকভাবে) অধিকারী এবং প্রেম সিংহ (Inc) দিল্লির বিভিন্ন নাগরিক ক্ষেত্রে সর্বোচ্চ নির্বাচনে জিতেছেন।
শরীফপুর ইউনিয়ন, আশুগঞ্জ

শরীফপুর বাংলাদেশের ব্রাহ্মণবাড়িয়া জেলার অন্তর্গত আশুগঞ্জ উপজেলার একটি ইউনিয়ন।
দরবার শরীফ : মাওলা আলী শাহী পাক দরবার শরীফ,শরীফপুর,আশুগঞ্জ
শরীফপুর ইউনিয়নের আয়তন ১,৫৯০ একর (৬.৪৩ বর্গ কিলোমিটার)।
২০১১ সালের আদমশুমারি অনুযায়ী শরীফপুর ইউনিয়নের মোট জনসংখ্যা ১৩,৫৪৫ জন। এর মধ্যে পুরুষ ৬,২৫০ জন এবং মহিলা ৭,২৯৫ জন। মোট পরিবার ২,৬০৬টি। জনসংখ্যার ঘনত্ব প্রতি বর্গ কিলোমিটারে প্রায় ২,১০৫ জন।
শরীফপুর ইউনিয়ন পূর্বে শরীফপুর পূর্ব ইউনিয়ন নামে পরিচিত ছিল।
আশুগঞ্জ উপজেলার দক্ষিণাংশে শরীফপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১১ কিলোমিটার। এ ইউনিয়নের পূর্বে তারুয়া ইউনিয়ন, উত্তরে আড়াইসিধা ইউনিয়ন ও লালপুর ইউনিয়ন, পশ্চিমে লালপুর ইউনিয়ন এবং দক্ষিণে নবীনগর উপজেলার কৃষ্ণনগর ইউনিয়ন ও বড়াইল ইউনিয়ন অবস্থিত।
শরীফপুর ইউনিয়ন আশুগঞ্জ উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম আশুগঞ্জ থানার আওতাধীন। এটি জাতীয় সংসদের ২৪৪নং নির্বাচনী এলাকা ব্রাহ্মণবাড়িয়া-২ এর অংশ। এটি ২টি মৌজায় বিভক্ত। এ ইউনিয়নের গ্রামগুলো হল:
২০১১ সালের আদমশুমারি অনুযায়ী শরীফপুর ইউনিয়নের সাক্ষরতার হার ৫১.৪%। এ ইউনিয়নে ১টি মাধ্যমিক বিদ্যালয়, ২ টি দাখিল মাদ্রাসা ও ৫টি প্রাথমিক বিদ্যালয় রয়েছে।
শরীফপুর ইউনিয়নে যোগাযোগের প্রধান সড়ক আশুগঞ্জ-শরীফপুর সড়ক। প্রধান যোগাযোগ মাধ্যম সিএনজি চালিত অটোরিক্সা।
সিরাজগঞ্জ-এনায়েতপুর সড়ক

সিরাজগঞ্জ-এনায়েতপুর সড়ক হল সিরাজগঞ্জ শহর হতে বেলকুচি হয়ে এনায়েতপুর সংযোগ করে শাহজাদপুর চলে যাওয়া সড়ক। এই সড়কটি বেলকুচি, এনায়েতপুর, চৌহালি, শাহজাদপুর সহ পাবনার বেশ কিছু অঞ্চলের মানুষের সিরাজগঞ্জে সহ দেশের সকল জেলায় যাতায়েতের প্রধান সড়ক। এই সড়কটিতে বাস, মিনিবাস, মাইক্রোবাস, ট্রাক, পিকআপ, মোটরসাইকেল, বেবীটেক্সী, অটোরিকশা, ভ্যন ইত্যাদি ফিটনেস ও ফিটনেস বিহিন গাড়ি চলাচল করায় প্রায় সময় ঘটে যায় দুর্ঘটনা। প্রায় ২০ কিলোমিটার এই সড়কটিতে ভারী যান ও ধীর গতির হালকা যানবাহন চলাচল কারার জন্য দুই লাইন করার কাজ হাতে নিলেও এখনও তা শেষ হয়নি। এটা সয়দাবাদ উচ্চ বিদ্যালয়ের সামনে দিয়ে চলে গেছে।
সিরাজগঞ্জ-এনায়েতপুর সড়কটি মুলত পাকিস্তান সরকারের আমলে বেলকুচি এনায়েতপুর অন্চলকে যমুনা নদীর ভাংঙ্গা থেকে বাচানোর জন্য একটি বড় বাধ নির্মাণ করা হয়েছিলো । পরবর্তীতে এই বাধটিকে এলাকার মানুষের সিরাজগঞ্জে যাওয়া আসার জন্য ব্যবহার করতে শুরু করে, এভাবেই এই বাধটি একসময় রাস্তার অপরিনত হয়,এই সড়কটিকে এলাকার মানুষ "'অব্দা" নামে চিনে।
সয়দাবাদ থেকে এনায়েতপুর পর্যন্ত পুরো ১৯ কিলোমিটার জুড়ে গর্ত আর ভাঙা-চোড়া। এতে প্রতিনিয়ত ভোগান্তিতে পড়ছে মানুষ। সিরাজগঞ্জ-এনায়েতপুর সড়কে বিটুমিন কার্পেটিং পাথর উঠে যাওয়ায় অসংখ্য খানাখন্দের সৃষ্টি হয়েছে। এছাড়া পাশাপাশি একই সড়কের পাশ দিয়ে নির্মিত বাইলেন সড়কটির বিভিন্ন অংশ ভেঙে গেছে। এর ফলে বেলকুচি, এনায়েতপুর, শাহজাদপুর ও চৌহালী থানার প্রায় ১২ লাখ মানুষ যাত্রা পথে প্রতিনিয়ত ভোগান্তিতে পড়তে হচ্ছে। 
সিরাজগঞ্জ-এনায়েতপুর রোডে যে সমস্থ গুরুপ্ত পূর্ণ স্থাপনা রয়েছে সেগুলো হলো :
সিরাজগঞ্জ সয়দাবাদ মোড় থেকে বেলকুচি, এনায়েতপুর হয়ে পাচিল পর্যন্ত এই সড়ক বিস্তৃত।
আব্দুল ওয়াহহাব মিঞা

বিচারপতি মোহাম্মদ আব্দুল ওয়াহহাব মিঞা (জন্ম: ১১ নভেম্বর ১৯৫১, জামালপুর, মাদারগঞ্জ, ২ নং কডুইচুড়া, মহিষবাথান) বাংলাদেশের একজন প্রখ্যাত আইনবিদ ও বাংলাদেশ সুপ্রিম কোর্টের আপিল বিভাগের একজন সাবেক বিচারপতি যিনি বাংলাদেশের প্রধান বিচারপতি হিসেবে দায়িত্ব পালন করেছেন। সাবেক প্রধান বিচারপতি সুরেন্দ্র কুমার সিনহার ছুটি জনিত ও পরবর্তীতে পদত্যাগ জনিত কারণে প্রধান বিচারপতি পদ শূন্য হওয়ার পর ভারপ্রাপ্ত হিসেবে তিনি বাংলাদেশের প্রধান বিচারপতির পদে আসীন ছিলেন।
আব্দুল ওয়াহহাব মিঞা ১৯৫১ সালের ১১ নভেম্বর জামালপুর জেলার মাদারগঞ্জের মহিষবাথান গ্রামে জন্মগ্রহণ করেন। তিনি ঢাকা বিশ্ববিদ্যালয় এর অধীনে স্নাতক ও এলএল.বি সম্পন্ন করেন।
বিচারপতি মোহাম্মদ আবদুল ওয়াহ্হাব মিঞা ১৯৭৪ সালে জেলা আদালতের আইনজীবী হিসেবে কর্মজীবন শুরু করেন। তিনি ১৯৭৬ সালে সুপ্রিম কোর্টের হাইকোর্ট বিভাগ ও ১৯৮২ সালে আপিল বিভাগের আইনজীবী হিসেবে তালিকাভুক্ত হন এবং পরবর্তীকালে আপিল বিভাগের জ্যেষ্ঠ আইনজীবী হিসেবে তালিকাভুক্ত হন। তিনি ১৯৮৮-১৯৯০ সাল পর্যন্ত বাংলাদেশ সুপ্রিম কোর্ট আইনজীবী সমিতির সাধারণ সম্পাদক হিসেবে দায়িত্ব পালন করেন।
তিনি ২৪ অক্টোবর, ১৯৯৯ সালে হাইকোর্ট বিভাগের অতিরিক্ত বিচারক হিসেবে নিয়োগ লাভ করেন। পরবর্তীতে হাইকোর্ট বিভাগের অতিরিক্ত বিচারক থেকে স্থায়ী বিচারকে উন্নীত হন ২৪ অক্টোবর, ২০০১ সালে। ২৩ ফেব্রুয়ারি, ২০১১ সালে তিনি মহামান্য সুপ্রিম কোর্টের আপিল বিভাগের বিচারপতি হিসেবে উন্নীত হন। সাবেক প্রধান বিচারপতি সুরেন্দ্র কুমার সিনহার ছুটি ও পদত্যাগের কারণে তিনি ভারপ্রাপ্ত হিসেবে ১২ নভেম্বর, ২০১৭ সালে বাংলাদেশের প্রধান বিচারপতি হিসেবে দায়িত্ব গ্রহণ করেন ও ১ ফেব্রুয়ারি ২০১৮ সাল পর্যন্ত প্রধান বিচারপতি হিসেবে দায়িত্ব পালন করেন। ২ ফেব্রুয়ারি, ২০১৮ সালে তিনি আপিল বিভাগের বিচারপতি পদ থেকে স্বেচ্ছায় অবসর গ্রহণ করে দীর্ঘ বিচারিক জীবনের ইতি টানেন। ২০১৯ সাল থেকে তিনি ঢাকার নর্থ সাউথ বিশ্ববিদ্যালয়ের আইন বিভাগে অধ্যাপনায় নিয়োজিত আছেন।
সুষমা স্বরাজ

সুষমা স্বরাজ () ( ১৪ ফেব্রুয়ারি ১৯৫২ - 
৬ আগস্ট ২০১৯) একজন ভারতীয় রাজনীতিবিদ এবং সুপ্রিম কোর্টের সাবেক আইনজীবী। ভারতীয় জনতা পার্টির একজন সিনিয়র নেতা ও সাবেক সভাপতি, তিনি ২৬ মে ২০১৪ সাল থেকে ভারতের পররাষ্ট্র মন্ত্রীর দায়িত্ব পালন করছেন; ইন্দিরা গান্ধীর পর তিনি দ্বিতীয় নারী হিসাবে এই দফতরের প্রতিনিধিত্ব করছেন। তিনি সংসদ সদস্য (লোকসভা) হিসাবে সাতবার এবং আইন পরিষদের (বিধানসভা) সদস্য হিসাবে তিনবার নির্বাচিত হয়েছেন। ১৯৭৭ সালে ২৫ বছর বয়সে, তিনি উত্তর ভারতের হরিয়ানা রাজ্যর মন্ত্রীসভার সর্বকনিষ্ঠ মন্ত্রী হয়েছিলেন। ১৩ অক্টোবর ১৯৯৮ সাল থেকে ৩ ডিসেম্বর ১৯৯৮ সাল পর্যন্ত তিনি দিল্লীর ৫ম মুখ্যমন্ত্রী হিসেবেও দায়িত্ব পালন করেন।
সুষমা স্বরাজ (নীর শর্মা) ১৪ ফেব্রুয়ারি ১৯৫২ সালে হরিয়ানার আম্বালা ক্যান্টনমেন্টে হারেদে শর্মা ও শ্রীমতী লক্ষ্মী দেবীর সন্তান হিসাবে জন্মগ্রহণ করেন। তার বাবা ছিলেন একজন বিশিষ্ট <nowiki>রাষ্ট্রীয় স্বয়ংসেবক সঙ্ঘ</nowiki>সদস্য। তার বাবা-মা পাকিস্তানের লাহোর শহরের ধরামপুরা এলাকা থেকে এসেছিলেন। তিনি আম্বালা ক্যান্টনমেন্টের সনাতন ধর্ম কলেজে পড়াশোনা করেন এবং সংস্কৃত ও রাজনৈতিক বিজ্ঞানে প্রধানের সাথে স্নাতক ডিগ্রি অর্জন করেন। চণ্ডীগড়ের পাঞ্জাব বিশ্ববিদ্যালয়ে তিনি অধ্যয়ন করেন। হরিয়ানার ভাষা বিভাগ দ্বারা অনুষ্ঠিত একটি রাষ্ট্রীয় পর্যায়ে প্রতিযোগিতায় তাকে তিন বছরের জন্য সেরা হিন্দি বক্তার পুরস্কার জিতেছিল।
= তিনি 6 Aug 2019 মৃত্যুবরণ করেন।
১৯৭৩ সালে সুষমা স্বরাজ ভারতের সুপ্রিম কোর্টের আইনজীবী হিসাবে অনুশীলন শুরু করেন।
তিনি ২০০৩ থেকে ২০০৪ এর সাধারণ নির্বাচন পর্যন্ত সময়ে অটল বিহারী বাজপেয়ীর নেতৃত্বের সরকারে কেন্দ্রীয় স্বাস্থ্য মন্ত্রী ও সংসদীয় বিষয়ক মন্ত্রী ছিলেন। এই কার্যকালে তিনি ছয়টি অখিল ভারতীয় আয়ুর্বিজ্ঞান সংস্থান গঠন করেন। এগুলি ভোপাল, ভুবনেশ্বর, যোধপুর, পাটনা, রায়পুর এবং ঋষিকেশ- এ অবস্থিত।
২০০৬ সালে হতে ২০০৯ সালের নির্বাচন পর্যন্ত তিনি রাজ্যসভা সাংসদ ছিলেন। এটা ছিল তার ৫ম বারের মতো রাজ্যসভার সদস্য হওয়া।
প্রায় ৪ লক্ষ ভোটের ব্যাবধানে মধ্য প্রদেশের বিদিশা কেন্দ্র থেকে বিজয়ের পর লালকৃষ্ণ আডবাণী উত্তরসূরি রূপে লোকসভায় বিরোধী দলনেত্রী নির্বাচিত হন। এই পদে তিনি ২০১৪ সালের নির্বাচন পর্যন্ত বহাল থাকেন।
২০১৪ সালের ভারতীয় সাধারণ নির্বাচনে, তিনি দ্বিতীয় মেয়াদে মধ্যপ্রদেশে বিদিশা লোকসভা কেন্দ্র জিতেছিলেন ৪,০০,০০০ ভোটের পার্থক্য দ্বারা এবং তিনি নিজের আসন ধরে রেখেছিলেন। ২৬ মে ২০১৪ সালে তিনি কেন্দ্রীয় মন্ত্রিসভায় পররাষ্ট্র বিষয়ক মন্ত্রী হয়ে ওঠে। মার্কিন দৈনিক ওয়াল স্ট্রিট জার্নাল কর্তৃক সুষমা স্বরাজ'কে ভারতের 'সর্বাধিক প্রিয় রাজনীতিবিদ' বলা হয়। ইন্দিরা গান্ধীর পর তিনি দ্বিতীয় ভারতীয় মহিলা যিনি এই পদে আসীন হলেন।
অর্গানাইজেশন অফ ইসলামিক কো অপারেশনের বিদেশ মন্ত্রীদের ৪৬ তম পরিষদীয় বৈঠকে আমন্ত্রণ পেয়েছে ভারত। ২০১৯ এর মার্চ মাসের ১ ও ২ তারিখ আবু ধাবিতে এই বৈঠক সুষমা স্বরাজকে গেস্ট অফ অনার হিসেবে এ বৈঠকে উপস্থিত থাকার জন্য আমন্ত্রণ জানিয়েছেন সংযুক্ত আরব আমিরশাহীর বিদেশমন্ত্রী শেখ আবদুল্লা বিন জায়েদ আল নাহিয়ান।
এই প্রথমবার সম্মেলনে ভারত গেস্ট অফ অনার হিসেবে আমন্ত্রিত হচ্ছে।
জর্জ সি. স্কট

জর্জ ক্যাম্পবেল স্কট (; ১৮ অক্টোবর ১৯২৭ - ২২ সেপ্টেম্বর ১৯৯৯) হলেন একজন মার্কিন অভিনেতা, পরিচালক ও প্রযোজক। তিনি মঞ্চে তার কাজের জন্য সর্বাধিক পরিচিত। তার অভিনীত উল্লেখযোগ্য চলচ্চিত্র ভূমিকা হল স্ট্যানলি কুবরিকের "ডক্টর স্ট্রেঞ্জলাভ অর: হাউ আই লার্ন্ডস টু স্টপ ওরিং অ্যান্ড লাভ দ্য বম্ব" (১৯৬৪)-এ জেনারেল বাক টারগিডসন, ফ্রাংকলিন স্ক্যাফনারের "প্যাটন" (১৯৭০)-এ জেনারেল জর্জ এস. প্যাটন এবং ক্লাইভ ডোনারের "আ ক্রিসমাস ক্যারল" (১৯৮৪)-এ এবেনেজার স্ক্রুজ।
তিনি প্রথম অভিনেতা যিনি শ্রেষ্ঠ অভিনেতার জন্য একাডেমি পুরস্কার (১৯৭০ সালে "প্যাটন"-এর জন্য) লাভের পর তা প্রত্যাখ্যান করেন এবং একাডেমি অব মোশন পিকচার আর্টস অ্যান্ড সায়েন্সেসকে মাস খানেক পূর্বে সতর্ক করে বলেন তিনি এই পুরস্কার জিতলে তার দার্শনিক দৃষ্টিকোণ থেকে এই কাজ করবেন। তিনি মনে করেন সকল ধরনের নাট্যধর্মী কাজই অদ্বিতীয়তম এবং একটি অপরটির সাথে তুলনাযোগ্য নয়।
মার্থা স্কট

মার্থা এলেন স্কট (; ২২ সেপ্টেম্বর ১৯১২ - ২৮ মে ২০০৩) ছিলেন একজন মার্কিন অভিনেত্রী। তিনি ১৯৩৮ সালে ব্রডওয়ে মঞ্চে থর্নটন ওয়াইল্ডারের মূল "আওয়ার টাউন" মঞ্চনাটকে এমিল ওয়েব চরিত্রে অভিনয় করেন এবং ১৯৪০ সালে এই নাটকের "চলচ্চিত্ররূপে" অভিনয় করে শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। পরবর্তীকালে তিনি সেসিল বি. ডামিলের "দ্য টেন কমান্ডমেন্টস" (১৯৫৬) ও উইলিয়াম ওয়াইলারের "বেন-হার" (১৯৫৯), এ দুটি চলচ্চিত্রে চার্লটন হেস্টনের অভিনীত চরিত্রের মায়ের ভূমিকায় অভিনয় করেন।
স্কট ১৯১২ সালের ২১শে সেপ্টেম্বর মিজুরির জেমসপোর্টে জন্মগ্রহণ করেন। তার মাতা লেথা (প্রদত্ত নাম: ম্যাককিনলি) এবং পিতা ওয়াল্টার আলভা স্কট ছিলেন একজন প্রকৌশলী ও গ্যারেজের মালিক। তার মাতা মার্কিন যুক্তরাষ্ট্রের রাষ্ট্রপতি উইলিয়াম ম্যাককিনলির চাচাতো বোন। স্কট পরিবার জেমসপোর্টে বসবাস করতেন এবং মার্থার যখন ১৩ বছর বয়স তখন তারা মিজুরির কানসাস সিটিতে এবং পরে মিশিগানের ডেট্রয়েটে চলে যান। হাই স্কুল জীবনে তিনি অভিনয়ের প্রতি আকৃষ্ট হন এবং মিশিগান বিশ্ববিদ্যালয়ে পড়াকালীন এই আগ্রহ আরও বৃদ্ধি পায়। তিনি এই বিশ্ববিদ্যালয় থেকে শিক্ষকতার সনদ এবং ১৯৩৪ সালে নাট্যকলায় স্নাতক ডিগ্রি অর্জন করেন।
আর্থার লো

আর্থার লো (; "আর্থার লূয়্‌", জন্ম: ২২ সেপ্টেম্বর ১৯১৫ - ১৫ এপ্রিল ১৯৮২) ছিলেন একজন ইংরেজ অভিনেতা। ত্রিশ বছরের অধিক অভিনয় জীবনে তিনি অসংখ্য মঞ্চনাটক, টেলিভিশন নাটক এবং চলচ্চিত্রে অভিনয় করেছেন। তিনি ১৯৬৮ থেকে ১৯৭৭ সাল পর্যন্ত ব্রিটিশ সিটকম "ড্যাড্‌স আর্মি"-এ ক্যাপ্টেন ম্যানারিং চরিত্রে অভিনয় করে টেলিভিশনে অন্যতম পরিচিত মুখ হয়ে ওঠেন এবং এই কাজের জন্য সাতবার বাফটা পুরস্কারের মনোনয়ন লাভ করেন। তিনি "ও লাকি ম্যান!" (১৯৭৩) চলচ্চিত্রে অভিনয় করে শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার অর্জন করেন।
লো ১৯১৫ সালের ২২শে সেপ্টেম্বর ডার্বিশায়ারের হেফিল্ডে জন্মগ্রহণ করেন। তার পিতা আর্থার লো সিনিয়র (১৮৮৮-১৯৭১) ও মাতা ম্যারি অ্যানি ফোর্ড (১৮৮৫-১৯৮১)। তার পিতা একটি রেলওয়ে কোম্পানিতে কাজ করতেন এবং বিশেষ রেলের মাধ্যমে উত্তর ইংল্যান্ড ও মিডল্যান্ডে মঞ্চ সফরকারী কোম্পানির এক স্থান থেকে অন্য স্থানে যাতায়াতের দায়িত্বে ছিলেন। আর্থার জুনিয়র ম্যানচেস্টারের লেভেনশুলমের চ্যাপেল স্ট্রিটের চ্যাপেল স্ট্রিট জুনিয়র স্কুলে পড়াশোনা করেন।
পল ল্য ম্যাট

পল ল্য ম্যাট (; জন্ম: ২২ সেপ্টেম্বর ১৯৪৫) হলেন একজন মার্কিন অভিনেতা। তিনি "আমেরিকান গ্রাফিটি" (১৯৭৩) চলচ্চিত্রে অভিনয় করে প্রথম খ্যাতি অর্জন করেন এবং তার এই কাজের জন্য তিনি সমাদৃত হন এবং বর্ষসেরা নবীন অভিনেতা বিভাগে গোল্ডেন গ্লোব পুরস্কার অর্জন করেন। "আমেরিকান গ্রাফিটি" চলচ্চিত্রে তার অনবদ্য অভিনয়ের পর তিনি "আলোহা, ববি অ্যান্ড রোজ" (১৯৭৫)-এ প্রধান চরিত্রে অভিনয়ের সুযোগ পান এবং ছবিটি বক্স অফিস হিট হয়।
তিনি পরবর্তীকালে জোনাথন ডেমের "হ্যান্ডল উইথ কেয়ার" ও "মেলভিন অ্যান্ড হাওয়ার্ড" চলচ্চিত্রে অভিনয় করেন। শেষোক্ত চলচ্চিত্রে অভিনয় করে তিনি সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। তিনি "দ্য বার্নিং বেড" (১৯৮৪) টিভি চলচ্চিত্রে অভিনয় করে সেরা টিভি পার্শ্ব অভিনেতা বিভাগে গোল্ডেন গ্লোব পুরস্কার লাভ করেন।
ভারতের সুউচ্চ ভবনের তালিকা

এই তালিকায় ভারতের আকাশচুম্বী ভবনগুলি তাদের দাপ্তরিক ভাবে ঘোষিত উচ্চতার উপর ভিত্তি করে স্থান পেয়েছে।
এই তালিকাটি মানসম্মত উচ্চতা পরিমাপের ভিত্তিতে কমপক্ষে ১৯০ মিটার (৬২৩ ফুট) উচ্চতায় দাঁড়িয়ে থাকা ভারতের ভবনগুলিকে চিহ্নিত করে। এই চূড়া এবং স্থাপত্য বিবরণ অন্তর্ভুক্ত কিন্তু রেডিও মাস্তুল অন্তর্ভুক্ত করা হয় না। তালিকাতে কেবলমাত্র সম্পূর্ণ ভবনগুলি এবং আধুনিক ভবনগুলি যা স্থাপত্যিকভাবে শীর্ষস্থানে অবস্থান করছে।
শংকর গোবিন্দ চৌধুরী স্টেডিয়াম

শংকর গোবিন্দ চৌধুরী স্টেডিয়াম ১৯৯৯ সালে প্রতিষ্ঠিত, বাংলাদেশের একটি জেলা পর্যায়ের স্টেডিয়াম। এটির অবস্থান নাটোর পৌরসভার পূর্বাংশে নাটোর-বগুড়া মহাসড়কের পাশে পটুয়াপাড়ায়। বাংলাদেশের বেশীরভাগ স্টেডিয়ামের মত এই ক্রীড়া স্থাপনাটিও জাতীয় ক্রীড়া পরিষদের অধিভূক্ত এবং স্থানীয় নাটোর জেলা ক্রীড়া সংস্থার তত্ত্বাবধায়নে রয়েছে। বিশ হাজার দর্শক ধারণক্ষম স্টেডিয়ামটি জেলা ক্রীড়া সংস্থার আয়োজনে বিভিন্ন জেলা-উপজেলা, বয়স ভিত্তিক, স্কুল ক্রীড়া ও স্থানীয় লিগের স্বাগতিক মাঠ হিসেবে ব্যবহার হয়। এছাড়াও এটি বাংলাদেশের জাতীয় দিবসসমূহে রাষ্ট্রীয় কর্মসূচীর প্রধান আয়োজনস্থল।
১৯৯১ সালে ভূমি অধিগ্রহণ ১৯৯৯ সালে উদ্বোধনের মাধ্যমে স্টেডিয়ামটির প্রাথমিক নির্মাণ সম্পন্ন হয়। ২০১৪ সালে এটির প্রথম সংস্কার ও সম্প্রসারণ করা হয়। এটি জেলার প্রথম স্টেডিয়াম, অপরটি লালপুর উপজেলায় অবস্থিত, ২০০৬ সালে চালু হওয়া শহীদ মমতাজ উদ্দিন স্টেডিয়াম।
১৯৯১ সালের নভেম্বরে নাটোর শহরের পূর্বাংশে স্টেডিয়াম নির্মাণের জন্য ভূমি অধিগ্রহণ ও শিলান্যাশ করা হয়। ভিত্তি প্রস্থর স্থাপনের সাড়ে চার বছর পর নির্মাণকাজ শুরু হয়। ১৯৯৬ থেকে ১৯৯৭-এর মাঝামঝি কাজ চলে। ১৮ মাসের মধ্যে ২.৫ কোটি টাকা ব্যয়ে প্রাথমিক নির্মাণ সম্পন্ন হয়। জাতীয় ক্রীড়া পরিষদ ১৯৯৭ সালের ২০ অক্টোবর স্টেডিয়ামটি নাটোর জেলা ক্রীড়া সংস্থার কাছে ব্যবহারের জন্য হস্তান্তর করে। ১৯৯৯ সালের ১২ জানুয়ারি শংকর গোবিন্দ চৌধুরীর মরণোত্তর সম্মানে স্টেডিয়ামটির নামকরণ ও আনুষ্ঠানিক উদ্বোধন করা হয়।
২০১২ সালের ২৩ মার্চ জাতীয় ক্রীড়া পরিষদ ৮ কোটি ৭৭ লাখ টাকা বাজেটে স্টেডিয়ামটির রাস্তা সংস্কার ও গ্যালারি আধুনিকায়নের মত সম্প্রসারণের কাজ শুরু করে। ২০১৪ সালের মধ্যে সম্প্রসারণ সম্পন্ন হয়।
স্টেডিয়ামটি ৪.৫ একর ভূমির উপর নির্মিত একটি ডিম্বাকার ক্রীড়া স্থাপনা। ২০১৪ সালে সম্প্রসারণের পর এটির গ্যালারি ১১ ধাপ বিশিষ্ট এবং ২০ হাজার দর্শক ধারণ করতে পারে। এছাড়াও স্টেডিয়ামের অভ্যন্তরে একটি মিলনায়তন আছে।
স্টেডিয়ামটি জেলা ফুটবল লিগ আয়োজনের স্বাগতিক মাঠ হিসেবে ব্যবহৃত হয়। ২০০৪ ও ২০০৫ সালে স্টেডিয়ামটি যথারীতি চতুর্থ ও পঞ্চম জাতীয় ফুটবল লিগের আঞ্চলিক প্রতিযোগিতার স্বাগতিক মাঠ ছিল।
জেলা ক্রীড়া সংস্থার আয়োজনে এখানে বয়স ভিত্তিক ফুটবল প্রতিযোগিতা হয়। ২০১৯ সালে স্টেডিয়ামটি অনূর্ধ্ব-২০ জাতীয় ফুটবলের বিভাগ দলের চূড়ান্ত খেলার ভেন্যু ছিল। ২০২৩ সালে এখানে দ্বিতীয় বাংলাদেশ যুব গেমসের উপজেলা পর্যায়ে নাটোর জেলা পর্বের ভলিবল, কাবাডি, ব্যাডমিন্টন, তায়কোয়ান্দো, দাবা ও মল্লক্রীড়া প্রতিযোগিতা হয়েছে।
ক্রীড়ানুষ্ঠানের বাইরে এটি বাংলাদেশের জাতীয় দিবসসমূহ তথা বাংলাদেশের স্বাধীনতা দিবস ও বিজয় দিবসের রাষ্ট্রীয় অনুষ্ঠান যথা - জাতীয় পতাকা উত্তোলন, কুচকাওয়াজ, ও স্কুল ও কলেজের শিক্ষার্থীদের শারীরিক কসরৎ প্রদর্শনের প্রধান স্থান।
মুসলেহ উদ্দিন ভূইয়া স্টেডিয়াম

মুসলেহ উদ্দিন ভূইয়া স্টেডিয়াম বা পুরাতন নাম আব্দুল মান্নান ভূঁইয়া স্টেডিয়াম হলো নরসিংদী জেলার প্রধান ও বৃহত্তম স্টেডিয়াম। এটি নরসিংদী সার্কিট হাউসের বিপরীতে অবস্থিত। এটি 
মূলত ক্রিকেট স্টেডিয়াম হলেও এখানে অন্যান্য খেলা যেমন ফুটবল, ব্যাডমিন্টন ইত্যাদিরও প্রশিক্ষণ ও প্রতিযোগিতা হয়ে থাকে।
অপ্রতিরোধ্য অগ্রযাত্রায় বাংলাদেশ শিরোনামে ১ সেপ্টেম্বর, ২০১৮ তারিখে এই স্টেডিয়ামে উন্নয়ন কনসার্ট অনুষ্ঠিত হয়েছিল।
শহীদ আইভি রহমান পৌর ষ্টেডিয়াম

শহীদ আইভি রহমান পৌর ষ্টেডিয়াম বা শহীদ আইভি রহমান পৌর স্টেডিয়াম (ভৈরব স্টেডিয়াম নামেও পরিচিত), ২০২০ সালে প্রতিষ্ঠিত বাংলাদেশের একটি উপজেলা পর্যায়ের স্টেডিয়াম। স্টেডিয়ামটি কিশোরগঞ্জ-ভৈরব মহাসড়কের পূর্ব পাশে অবস্থিত। বর্তমানে এই স্টেডিয়ামে বাংলাদেশের জাতীয় দিবসসমূহের কর্মসূচী পালন, আন্তঃস্কুল ও কলেজ পর্যায়ের বিভিন্ন প্রতিযোগিতা আয়োজন এবং ফুটবল, ক্রিকেট ও অন্যান্য খেলার জন্য ব্যবহৃত হচ্ছে। মূলত ক্রিকেট মাঠের আকৃতি হলেও সব ধরনের খেলার জন্যই স্টেডিয়ামটি ব্যবহৃত হচ্ছে। স্টেডিয়ামের পূর্ণাঙ্গ নির্মাণ শেষ হলে এখানে একটি ক্রিকেট একাডেমি করার পরিকল্পনা রয়েছে। বাংলাদেশের অন্যান্য ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত এবং উপজেলা ক্রীড়া সংস্থা ও ভৈরব পৌরসভার তত্ত্বাবধায়নে রয়েছে।
জাতীয় ক্রীড়া পরিষদ বিশেষ প্রকল্পের মাধ্যমে বাংলাদেশের ১১টি উপজেলায় পূর্ণাঙ্গ স্টেডিয়াম নির্মাণের উদ্যোগ নেয়। এটি সেগুলির মধ্যে একটি। ২০০৮ সালে প্রাথমিক নির্মাণ পরিকল্পনা করা হয়। ২০১৬ সালে জাতীয় ক্রীড়া পরিষদ স্টেডিয়ামটিতে দ্বিতল প্যাভিলিয়ন ভবন নির্মাণসহ মাঠ উন্নয়ন, গ্যালারি, ড্রেন, চারদিকে দেয়াল ও গ্রিল নির্মাণ এবং মাটি ভরাট বাবদ ৮ কোটি ৬৯ লাখ টাকা বরাদ্দ দেয়া ১৫ জুলাই,২০১৬তে এই স্টেডিয়ামের নির্মাণ কাজ শুরু হয় মেসার্স ভূইয়া এন্ড ভূইয়া ডেভেলপার ও মেসার্স খলিলুর রহমান নামে দুটি ঠিকাদারী প্রতিষ্ঠান স্টেডিয়ামের নির্মাণকাজ শুরু করে এবং চার কোটি ৮৮ লাখ টাকা ব্যয়ে ৭০০ ফুট গ্যালারি নির্মাণ করে এবং তিন কোটি ৬৭ লাখ টাকা ব্যয়ে প্যাভিলিয়ন, সীমানাপ্রাচীর ও মাঠ উন্নয়নের কাজ করে রাজু এন্টারপ্রাইজ এবং বিইজেবি নামক দুইটি প্রতিষ্ঠান। ডিসেম্বর, ২০১৭ তে অনিয়মের অভিযোগে স্টেডিয়ামের নির্মাণকাজ বন্ধ রাখা হয়েছিল। ইতোমধ্যে স্টেডিয়ামের বেদখল হয়ে যাওয়া ভূমি উদ্ধার করা হয়। নভেম্বর, ২০১৮-এর মধ্যে স্টেডিয়ামের প্রাথমিক নির্মাণ কাজ শেষ হয়। ২০১৮-১৯ অর্থবছরে এই স্টেডিয়ামের জন্য আরো ৪৫ লক্ষ টাকা বরাদ্দ করা হয়। ২০২০ সালের ২৮ ফেব্রুয়ারি আইভি রহমানের মরণোত্তর সম্মানে স্টেডিয়ামটির নামকরণ ও আনুষ্ঠানিক উদ্বোধন করা হয়।
স্টেডিয়ামের মাঠ গোলাকার এবং তিন একর ভূমির উপর নির্মিত। ক্রিকেট, ফুটবল খেলা আয়োজন করার পাশাপাশি অন্যান্য খেলাধুলা আয়োজনের উপযোগী। পূর্ণাঙ্গ আধুনিক প্যাভিলিয়ন রয়েছে। রয়েছে গাড়ি পার্কিংয়ের জন্য আধুনিক সুবিধা। পুরুষ এবং মহিলাদের জন্য পৃথক পৃথক আধুনিক সুবিধা সংবলিত নামাজের স্থান রয়েছে। প্রাথমিকভাবে ৭০০ ফুট বাদে পূর্ব অংশে গ্যালারি নির্মাণ করা হয়নি। বর্তমানে স্টেডিয়ামে গ্যালারিতে প্রবেশের জন্য ছয়টি প্রবেশমুখ রয়েছে।
এই স্টেডিয়ামে বাংলাদেশের স্বাধীনতা ও বিজয় দিবসে কুচকাওয়াজ, শিশু সমাবেশ, শরীরচর্চা প্রদর্শনী এবং মুক্তিযোদ্ধা ও শহীদ মুক্তিযোদ্ধা পরিবারকে সংবর্ধনা অনুষ্ঠান আয়োজিত হয়।
খেলাধুলা ছাড়াও এই স্টেডিয়াম জনসমাবেশ ও অন্যান্য কাজে ব্যবহৃত হয়েছে।
লাল-সবুজ-বাদামী মৈত্রী

ফ্রান্সে লাল-সবুজ-বাদামী মৈত্রী পদটির জন্ম হয়, আর এর দ্বারা বামপন্থী (লাল), পরিবেশমনস্ক কৃষিবাদী (সবুজ), এবং ইসলামবাদীদের (বাদামী) এর কথিত মৈত্রীকে বোঝানো হয়। আবার এই পদটির দ্বারা শিল্প সমিতি কেন্দ্রিক বামপন্থী (লাল), পরিবেশমনস্ক কৃষিবাদী (সবুজ), এবং জাতীয়তাবাদীদেরকে (বাদামী) বোঝানো হয়। অনেক সময়ই এই পদটিকে ইহুদি-বিদ্বেষী, বিশ্বায়ন বিরোধী, যুক্তরাষ্ট্র বিরোধী বা পাশ্চাত্য বিরোধী মতাদর্শকে বোঝাতে বৃহৎ অর্থে ব্যবহার করা হয় যা বিভিন্ন দল এবং আন্দোলনের মতাদর্শ হয়ে থাকে।
ফরাসী রচনাকার আলেক্সান্দ্রে দেল ভালে প্রথম ২০০২ সালের ২২ এপ্রিল "Le Figaro" সংবাদপত্রে "une alliance idéologique ... rouge-brun-vert" ("একতি লাল-সবুজ-বাদামী ... মতাদর্শগত মৈত্রী" ) এর কথা লেখেন, এবং তিনি ২০০৪ সালের জানুয়ারি মাসে "Politique Internationale" পত্রিকায় "Rouges-Bruns-Verts, l'étrange alliance" এর কথা লেখেন।
দেল ভালে এর এই ইসলামবাদী মতাদর্শগত প্রবণতা নিয়ে লেখার ভিত্তি ছিল (অন্তত আংশিক হলেও) তার পূর্বের লেখাগুলো যেখানে তিনি রোনাল্ড রেগানের রাষ্ট্রপতিত্বের সময় সোভিয়েত-আফগান যুদ্ধে আফগানি মুজাহিদিনদেরকে অস্ত্র দিয়ে সাহায্য করে সশস্ত্র ইসলামবাদ তৈরি করতে সাহায্য করার জন্য যুক্তরাষ্ট্র এবং পশ্চিম ইউরোপকে দোষারোপ করেছিলেন, যা পরবর্তিতে পাশ্চাত্যের শত্রু তৈরি করতে সাহায্য করেছিল। ২০১০ সালে, দেল ভালে ইতালিতে একটি রচনা প্রকাশ করেন যার শিরোনাম ছিল "" (লাল, কালো, সবুজ: চরম বিপরীতদের সভা)।
"লাল-সবুজ-বাদামী" তত্ত্বের (এবং এর বিভিন্ন বিন্যাসের) পরবর্তী জনপ্রিয়তা তৈরি হয় ২০০৩ সালের ২৫ জানুয়ারিতে ফরাসী ইহুদি সংগঠন CRIF এর ভোজনসভায় CRIF এর সভাপতি রজার কুকিয়েরম্যান এর একটি ভাষণ থেকে, এবং "Le Monde" নামক দৈনিকের ২০০৩ সালের ২৭/২৮ জানুয়ারির সংবাদপত্রের বিস্তৃত পরিসরে প্রচারণার মধ্য দিয়ে। কুকিয়েরম্যান "জাতিগত ক্রমোচ্চ শ্রেণিবিভাগের প্রতি স্মৃতিকাতর চরম দক্ষিণপন্থী" (বাদামী বর্ণ দ্বারা চিহ্নিত), "বিশ্বায়ন বিরোধী, পুঁজিবাদ বিরোধী, যুক্তরাষ্ট্র বিরোধী এবং জায়ন-বিরোধী চরম বামপন্থী" (লাল বর্ণ দ্বারা চিহ্নিত), এবং জোসে বোভে এর অনুসারীদের (সবুজ বর্ণ দ্বারা চিহ্নিত) ইহুদি-বিদ্বেষী ধারাকে বর্ণনা করতে ফরাসী পদ "alliance brun-vert-rouge" ব্যবহার করেছিলেন।
যুক্তরাজ্যে ২০০৩ সালে, রাজনীতিবিদ জর্জ গ্যালোয়ে ঘোষণা করেন যে, তিনি "লাল, সবুজ, যুদ্ধ-বিরোধী এবং মুসলিম এবং অন্যান্য সামাজিক দলগুলো যারা যুদ্ধের কারণে চরমপন্থী রূপ লাভ করেছে তাদেরকে একতাবদ্ধ করতে চান"। এর কিছুকাল পর সাইমা ইয়াকুব এবং জর্জ মনবায়ট এর নেতৃত্বে সোশ্যালিস্ট ওয়ার্কারস পার্টি এবং মুসলিম এসোসিয়েশন অফ ব্রিটেইন রেসপেক্ট পার্টিতে মৈত্রীতে আবদ্ধ হয়, যার অধীনে গ্যালোয়ে দপ্তর পরিচালনা করতেন। প্রাথমিক পর্যায়ে রেসপেক্ট পার্টি গ্রীন পার্টি অফ ইংল্যান্ড এন্ড ওয়েলস এর সাথে একটি ইলেক্টোরাল চুক্তি করার চেষ্টা করেছিলেন, কিন্তু গ্রীন পার্টি রেসপেক্ট পার্টি এর সাথে মৈত্রীবদ্ধ হবার প্রস্তাব প্রত্যাখ্যান করেন। গ্রীন পার্টি থেকে বলা হয়, উন্মুক্ততা এবং গণতন্ত্র সম্পর্কে গ্রীন পার্টির মূল্যবোধের সাথে রেসপেক্ট পার্টির মূল্যবোধ মেলে না, এবং অন্যান্য বিষয়গুলোতে রেসপেক্ট পার্টির রাজনৈতিক ভিত বিকশিত নয়।
যুক্তরাষ্ট্রে, বিকল্প বিশ্বায়ন আন্দোলনের সময় বিশ্ব বাণিজ্য সংস্থার বিরুদ্ধে ভিন্ন ভিন্ন দল নিয়ে এরকমই আরেকটি মৈত্রী গঠন করে। এই আন্দোলনে সাধারণ উদ্দেশ্যে ট্রেড ইউনিয়ন, নব্য লুডিট পরিবেশবাদী, এবং প্যাট বুকাননের মত পুরা-রক্ষণশীল জাতীয়তাবাদী একত্রিত হয়। বামপন্থী লেনোরা ফুলানির প্যাট বুকাননকে সমর্থন করতে দেখে অনেকেই অবাক হয়ে গিয়েছিল, এবং এটাকে লাল-সবুক-বাদামী মৈত্রীর একটি উদাহরণ হিসেবে ধরা যায়।
উয়েফা গুণাঙ্ক

ইউরোপীয় ফুটবলের ক্ষেত্রে, উয়েফা গুণাঙ্ক হলো এক ধরনের পরিসংখ্যান, যেটি ক্লাব এবং আন্তর্জাতিক প্রতিযোগিতায় র‍্যাঙ্কিংয়ের জন্য ব্যবহৃত হয়। ১৯৭৯ সালে প্রবর্তনের পর, এই গুণাঙ্ক ইউরোপীয় ফুটবল পরিচালনাকারী সংস্থা উয়েফা দ্বারা গণনা করা হয়।
পুরুষদের প্রতিযোগিতার জন্য (এই প্রবন্ধে আলোচনা করা হয়েছে), তিনটি ভিন্ন ধরনের গুণাঙ্ক গণনা করা হয়:
এই নিবন্ধে আলোচনা না করা হলেও, উয়েফা উইমেনস ইউরো ও উয়েফা উইমেনস চ্যাম্পিয়নস লীগের মতো নারী প্রতিযোগিতা এবং উয়েফা ইউরো অনূর্ধ্ব-২১ প্রতিযোগিতার মতো যুব প্রতিযোগিতার জন্য গুণাঙ্ক গণনা করা হয়।
ক্লাউস কিন্‌স্কি

ক্লাউস কিন্‌স্কি (জন্ম: ক্লাউস গুন্টার কার্ল নাকৎসিন্‌স্কি; ১৮ অক্টোবর ১৯২৬ - ২৩ নভেম্বর ১৯৯১) ছিলেন একজন জার্মান অভিনেতা। তিনি ১৩০-এর অধিক চলচ্চিত্রে অভিনয় করেছেন। তিনি ভের্নার হের্ৎসগের কয়েকটি চলচ্চিত্রে কেন্দ্রীয় চরিত্রে অভিনয় করেছেন, তন্মধ্যে রয়েছে "আগুইয়ার, দ্য র‍্যাথ অব গড" (১৯৭২), "নসফেরাটু দ্য ভ্যাম্পায়ার" (১৯৭৯), "উৎসেক" (১৯৭৯), "ফিৎজকারাল্ডো" (১৯৮২) ও "কোব্রা ভের্ডে" (১৯৮৭)। তিনি কয়েকটি স্পাঘেত্তি পশ্চিমা ধাঁচের চলচ্চিত্রেও অভিনয় করেছেন, তন্মধ্যে রয়েছে "ফর আ ফিউ ডলারস মোর" (১৯৬৫), "আ বুলেট ফর দ্য জেনারেল" (১৯৬৬), "দ্য গ্রেট সাইলেন্স" (১৯৬৮), "অ্যান্ড গড সেইড টু কেইন" (১৯৭০), "শুট দ্য লিভিং অ্যান্ড প্রে ফর দ্য ডেড" (১৯৭১), এবং "আ জিনিয়াস, টু পার্টনার্স অ্যান্ড আ ডুপ" (১৯৭৫)।
কিন্‌স্কি তার কর্মজীবনে বিতর্কিত ছিলেন এবং শুটিং সেটে তার বদমেজাজের চিত্র হের্ৎসগের প্রামাণ্যচিত্র "মাই বেস্ট ফ্রেন্ড"-এ ওঠে এসেছে। তিনি পোলা, নাস্টাসজা ও নিকোলাই কিন্‌স্কির পিতা, তিনজন তার ভিন্ন তিন স্ত্রীয়ের সন্তান। তারা তিনজনই অভিনয়ে যোগ দেন এবং জার্মানি ও মার্কিন যুক্তরাষ্ট্রে চলচ্চিত্র ও টেলিভিশনে কাজ করেন।
ক্লাউস গুন্টার কার্ল নাকৎসিন্‌স্কি ১৯২৬ সালের ১৮ই অক্টোবর ডানৎসিগের (বর্তমান সোপট, পোল্যান্ড) ৎসোপটে জন্মগ্রহণ করেন। তার পিতা ব্রুনো নাকৎসিন্‌স্কি অপেরা গায়ক হিসেবে ব্যর্থ হওয়ার পর ফার্মাসিস্ট হিসেবে কাজ শুরু করেন। তার মাতা সুজান লুৎজ ছিলেন একজন সেবিকা ও স্থানীয় যাজকের কন্যা। ক্লাউসের অন্য তিন ভাইবোনেরা হলেন ইঙ্গে, আর্নে ও হান্স-ইওয়াখিম।
মহামন্দার কারণে কিন্‌স্কির পরিবারের ডানৎসিগে জীবন ধারণ দুর্বিষহ হয়ে ওঠে এবং তারা ১৯৩১ সালে তারা বার্লিনে চলে যায়, সেখানে তাদের সংগ্রাম করতে হয়। তারা শ্যোনেবার্গ জেলার ওয়ার্টবুর্গস্ট্রাব থ্রি এলাকায় একটি ফ্লাটে বসবাস শুরু করে এবং জার্মান নাগরিকত্ব গ্রহণ করে। ১৯৩৬ সালে কিন্‌স্কি শ্যোনেবার্গের প্রিনৎস-হাইনরিখ-জিমনেসিয়ামে ভর্তি হন এবং সেখানে পড়াশোনা করেন।
ফাঁসিতলা দ্বি-মুখী উচ্চ বিদ্যালয়

ফাঁসিতলা দ্বি-মুখী উচ্চ বিদ্যালয় () কামারদহ ইউনিয়ন এর প্রাণকেন্দ্রে অবস্থিত। 
ঢাকা-রংপুর মহাসড়কের পশ্চিম,করতোয়া নদীর পূর্বে এবং কামারদহ ইউনিয়নের প্রাণকেন্দ্র ফাঁসিতলা জামে মসজিদ
সংলগ্নে ফাঁসিতলা দ্বি-মুখী উচ্চ বিদ্যালয় অবস্থিত।
বিদ্যালয়ের মূল ফটক বরাবর পশ্চিমে উত্তর-দক্ষিণে দ্বিতল বিশিষ্ট অফিস ও বিজ্ঞান ভবন এবং এর দুপাশে শ্রেণিকক্ষ নির্মিত হয়েছে। বিদ্যালয়ের উত্তরদিকে জাতির শ্রেষ্ঠ সন্তানদের স্মরণে নির্মাণ করা হয়েছে শহীদ মিনার।শিক্ষার্থীদের শারীরিক ও মানসিক বিকাশ সাধনের জন্য রয়েছে পর্যাপ্ত খেলার মাঠ।এছাড়াও বিদ্যালয়ের বহুতল ভবন নিমার্ণ প্রকল্পের কাজ প্রক্রিয়াধীন রয়েছে।
বিজ্ঞান
মানবিক
ছাত্রছাত্রীদের জন্য পর্যাপ্ত আলো-বাতাস সম্পন্ন রয়েছে উন্মুক্ত খেলার মাঠ,বিকালে এখানে ফুটবল, ক্রিকেটসহ বিভিন্ন খেলা হয়ে থাকে।বিদ্যালয়ে প্রতিবছর বার্ষিক-ক্রীড়া প্রতিযোগিতায় ফাঁসিতলার সকল প্রতিষ্ঠানের খেলাধুলার আয়োজন এবং উপজেলা, জেলা পর্যায়ের প্রতিযোগিতায় কামারদহ ইউনিয়নের মাধ্যমিক বিদ্যালয়গুলোর বাছাইপর্ব অনুষ্ঠিত হয়।
পিসিএ বর্ষসেরা খেলোয়াড়

রেগ হেটার কাপ ফর দ্য ন্যাটওয়েস্ট পিসিএ প্লেয়ার অব দি ইয়ার () সাংবার্ষিকভিত্তিতে প্রদেয় ক্রিকেট পুরস্কার বিশেষ। প্রথম-শ্রেণীর ইংরেজ কাউন্টি ক্রিকেটে বছরব্যাপী দূর্দান্ত ক্রীড়াশৈলী প্রদর্শনকারী খেলোয়াড়কে পিসিএ প্লেয়ার অব দি ইয়ার সম্মাননা প্রদান করা হয়ে থাকে।
১৯৭০ সাল থেকে পিসিএ বর্ষসেরা খেলোয়াড় পুরস্কার প্রদান করা হচ্ছে। বিজয়ী নির্ধারণে খেলোয়াড়দের ট্রেড ইউনিয়ন পেশাদার ক্রিকেটার্স অ্যাসোসিয়েশনের (পিসিএ) সদস্যরা তাদের ভোটাধিকার প্রয়োগ করেন। প্রথম বছরে যৌথভাবে মাইক প্রোক্টর ও জ্যাক বন্ডকে প্রদান করা হয়। এরপর থেকে প্রত্যেক মৌসুমে একজনকে এ পুরস্কার প্রদানে মনোনয়ন করা হয়। বিজয়ী খেলোয়াড়কে বিশিষ্ট ক্রীড়া সাংবাদিক, মেরিলেবোন ক্রিকেট ক্লাবের সদস্য, লর্ডস ট্যাভোর্নার ও সারে কাউন্টি ক্রিকেট ক্লাবের আজীবন সদস্য রেগ হেটারের নামানুসরণে প্রবর্তিত রেগ হেটার কাপ পুরস্কার হিসেবে দেয়া হয়। এ পুরস্কার প্রদানকালীন বিজয়ীকে উদ্দেশ্য করে স্মারকসূচক বক্তব্য প্রদান করা হয়ে থাকে। ২০১৪ সালের বিজয়ী [[অ্যাডাম লিথ|অ্যাডাম লিথকে]] বলা হয় যে, ‘আপনার সমপক্ষীয়গণ ভোটের মাধ্যমে আপনাকে মনোনীত করেছেন। এটি আনন্দঘন মুহূর্ত। আপনি বছরব্যাপী চমৎকার খেলেছেন।’
১৯৭০ সালে প্রথমবারের মতো এ পুরস্কার লাভের জন্য [[গ্লুচেস্টারশায়ার কাউন্টি ক্রিকেট ক্লাব|গ্লুচেস্টারশায়ারের]] মাইক প্রোক্টর ও ল্যাঙ্কাশায়ারের জ্যাক বন্ডকে যৌথভাবে মনোনীত করা হয়। সাতজন খেলোয়াড় একাধিকবার এ পুরস্কার পেয়েছেন। তন্মধ্যে, স্যার রিচার্ড হ্যাডলি (১৯৮১, ১৯৮৪ ও ১৯৮৭) এবং মার্কাস ট্রেসকোথিক (২০০০, ২০০৯ ও ২০১১) তিনবার বর্ষসেরা হন। দুইজন খেলোয়াড়–অ্যান্ড্রু ফ্লিনটফ ও জন লিভার ধারাবাহিকভাবে দুইবার বর্ষসেরা হন।
আঠারোটি প্রথম-শ্রেণীর কাউন্টি দলগুলোর সবগুলোই এ পুরস্কার লাভে সক্ষমতা দেখিয়েছে। তন্মধ্যে, গ্লুচেস্টারশায়ারের খেলোয়াড়েরা সর্বাধিক ছয়বার এ পুরস্কার পেয়েছে। অন্যদিকে, ডার্বিশায়ার, গ্ল্যামারগন, লিচেস্টারশায়ার ও সাসেক্সের খেলোয়াড়েরা মাত্র একবার পিসিএ বর্ষসেরা খেলোয়াড়ের পুরস্কারের দাবীদার হন।
উনিশবার পিসিএ বর্ষসেরা খেলোয়াড় পুরস্কার লাভকারী খেলোয়াড় উইজডেন কর্তৃক [[উইজডেন বর্ষসেরা ক্রিকেটার|বর্ষসেরা ক্রিকেটারের]] সম্মাননায় ভূষিত হয়েছেন। ২০০৫ সালের পিসিএ বর্ষসেরা খেলোয়াড় পুরস্কার লাভের অধিকারী অ্যান্ড্রু ফ্লিনটফকে একই বছরে [[BBC Sports Personality of the Year Award|বিবিসি বর্ষসেরা ক্রীড়াব্যক্তিত্ব পুরস্কারে]] ভূষিত করা হয়েছিল। ২০১২ সালে [[ক্রিকেট রাইটার্স ক্লাব]] কর্তৃক প্রবর্তিত বর্ষসেরা কাউন্টি চ্যাম্পিয়নশীপ পুরস্কার প্রদানের পর থেকে পিসিএ বর্ষসেরা খেলোয়াড় পুরস্কার লাভকারী তিনজনের মধ্যে দুইজন পেয়েছেন।
সাধারণ
নির্দিষ্ট
[[বিষয়শ্রেণী:ক্রিকেট পুরস্কার ও র‌্যাঙ্কিং]]
[[বিষয়শ্রেণী:১৯৭০-এ প্রতিষ্ঠিত]]
[[বিষয়শ্রেণী:১৯৭০-এ প্রবর্তিত পুরস্কার]]
দৈনিক কওমি বন্ধন

দৈনিক কওমি বন্ধন পাকিস্তানের করাচি থেকে বাংলা ভাষায় প্রকাশিত একটি দৈনিক পত্রিকা। পত্রিকাটি ১৯৪০-এর দশকে যাত্রা শুরু করে। তখন এটিই ছিলো পাকিস্তানের একমাত্র বাংলা দৈনিক পত্রিকা। পাকিস্তানে বসবাসরত বিপুল সংখ্যক বাঙালীদের মধ্যে "দৈনিক কওমি বন্ধন" পত্রিকাটি বিখ্যাত ছিলো। কয়েক বছর পর এর প্রকাশনা বন্ধ হয়ে যায়। অর্থনৈতিক দুরবস্থা ছিলো পত্রিকা বন্ধের অন্যতম কারণ। মূলত চট্টগ্রাম থেকে যাওয়া বাঙালীরা পত্রিকার প্রকাশনার সাথে জড়িত ছিলেন।
২০১৮ পুরুষ হকি বিশ্বকাপ

২০১৮ পুরুষদের হকি বিশ্বকাপটি হল ফিল্ড হকির হকি বিশ্বকাপ টুর্নামেন্টের ১৪ তম সংস্করণ। এটি ভারতের ভুবনেশ্বরে কলিঙ্গ স্টেডিয়ামে অনুষ্ঠিত হবে। নির্ধারিত সময়কাল  ২৮ নভেম্বর থেকে ১৬ ডিসেম্বর ২০১৮ অবধি।
মার্চ ২০১৩ সালে,  এফআইএইচ ২০১৪-২০১৮ সময়কালের ইভেন্ট নিয়োগ প্রক্রিয়া নথি প্রকাশের এক মাস পর, অস্ট্রেলিয়া, বেলজিয়াম, ভারত,মালয়েশিয়া ও নিউজিল্যান্ডকে ইভেন্ট আয়োজনের  জন্য প্রার্থী হিসাবে সংক্ষিপ্ত তালিকাভুক্ত করা হয় এবং বিডিং ডকুমেন্টেশন জমা দিতে বলা হয়  বেলজিয়াম একটি প্রয়োজন পূরণ করেনি। উপরন্তু, আয়োজক নির্বাচনের এক মাস আগে  প্রযুক্তিগত এবং আর্থিক কারণে অস্ট্রেলিয়া আবেদন প্রত্যাহার করে নেয়। ৭ নভেম্বর, ২০১৩ সালে  লোজান, সুইজারল্যান্ডে একটি বিশেষ অনুষ্ঠানে,ভারতকে আয়োজক দেশ হিসাবে ঘোষণা করা হয়।
অংশগ্রহণকারী দলের সংখ্যা বৃদ্ধি হয়ে ১৬ হওয়ার কারণে, আন্তর্জাতিক হকি ফেডারেশন দ্বারা জুলাই ২০১৫তে নতুন যোগ্যতা প্রক্রিয়া ঘোষণা করা হয়।।পাঁচ কনফেডারেশনের প্রতিটি মহাদেশীয় চ্যাম্পিয়ন এবং আয়োজক দেশ  একটি স্বয়ংক্রিয় সংরক্ষণ এবং ২০১৬-১৭ FIH হকি ওয়ার্ল্ড লীগের  সেমিফাইনালে ১০/১১ সর্বোচ্চ স্থানাধিকারী দলগুলি যারা   ইতোমধ্যে যোগ্যতা অর্জন করেনি, তারা  ক্রীড়া-প্রতিযোগিতায় অংশগ্রহণ করবেন। নিম্নলিখিত ষোলটি দলের চূড়ান্ত প্রাক-টুর্নামেন্ট র‍্যাঙ্কিং সহ  দেখানো হয়েছে যারা এই টুর্নামেন্টে প্রতিদ্বন্দিতা করবে।
১৬ টি দলকে চারটি বিভাগে ভাগ করা হয়, প্রতিটি বিভাগে চারটি দল। নিজের বিভাগে , প্রতিটি দল অন্যান্য দলের সংগে খেলবে।  প্রতিটি বিভাগের  প্রথম-স্থান অধিকারী দল  কোয়ার্টার ফাইনালে অগ্রসর হবে, যখন, প্রতিটি বিভাগের দ্বিতীয়, এবং তৃতীয়-স্থানাধিকারী দল  ক্রস ওভার ম্যাচগুলি খেলবে। সেখান থেকে, একটি একক বর্জন টুর্নামেন্ট খেলা হবে।
এফ আই এইচ দ্বারা এই ক্রীড়া প্রতিযোগিতার জন্য ১৬জন আম্পায়ার নিয়োগ করা হয় ।
সময়সূচী প্রকাশিত হয় ২৭ ফেব্রুয়ারি ২০১৮.
"সকল সময় স্থানীয় (ইউটিসি+৫:৩০)."
সময়সূচী প্রকাশিত হয় ২৭ ফেব্রুয়ারি ২০১৮.
"সকল সময় স্থানীয় (ইউটিসি+৫:৩০)."
শিবা আলী খান

শিবা আলী খান একজন বাংলাদেশী মডেল ও অভিনেত্রী। ফ্যাশন মডেল হিসাবে সাফল্যের পর ২০১২ সালের অক্টোবরে "রাজকুমার" নাটকের মধ্যদিয়ে তিনি তার অভিনয় জীবন শুরু করেন।
তার প্রথম চলচ্চিত্র ২০১৫ সালে মুক্তিপ্রাপ্ত "দ্যা স্টোরি অফ সামারা"। তার দ্বিতীয় চলচ্চিত্র "অপারেশন অগ্নিপথ", যা ২০১৭ সালে মুক্তির কথা থাকেলেও, ২০১৯ পর্যন্ত বিলম্ব হচ্ছে।
খান মুন্সীগঞ্জে জন্মগ্রহণ করেন এবং ১৫ বছর বয়স পর্যন্ত সেখানে বসবাস করেন, পরবর্তীকালে ঢাকায় চলে যান। তার এক ছোট বোন আছে যার নাম লিব।
রানওয়ে মডেল হিসেবে ১৭ বছর বয়সে খান তার মডেলিং জীবন শুরু করেন। তিনি মডেল হিসেবে সফলভাবে কাজ করেছিলেন। ২০১২ সালে তিনি রাজকুমার নাটকে অভিনয় করে এবং ২০১৩ সালে "বেঁচে থাক ভালবাসা"তে অভিনয় করেন।
তার প্রথম ছবি "দ্যা স্টোরি অফ সামারা" ২০১৫ সালে মুক্তি।
পাকিস্তানি বাঙালি

পাকিস্তানি বাঙালি () বলতে পাকিস্তানের ঐ সমস্ত নাগরিকদের বুঝায়, যারা জাতিগতভাবে বাঙালি এবং পাকিস্তানের নাগরিক। তারা পূর্ব পাকিস্তান থেকে পশ্চিম পাকিস্তানে বসবাস করতে এসেছিল অথবা ১৯৭১ সালে বাংলাদেশের স্বাধীনতা অর্জনের পর বাংলাদেশ থেকে পাকিস্তানে এসে নাগরিকত্ব পেয়েছেন। বাংলাদেশী টাকার চেয়ে পাকিস্তানের রুপির মান কম হওয়ায় পাকিস্তানে এসে কাজ করে অর্থ উপার্জন করা তাদের জন্য খুব বেশি লাভজনক নয়। অধিকাংশ পাকিস্তানি বাঙালি দুইটি ভাষায় কথা বলতে জানেন। তাদের একটি হলো উর্দু এবং অন্যটি বাংলা। তারা মূলত করাচি শহর এবং এর আশেপাশে বসবাস করেন।
বিংশ শতাব্দীর শুরুর দিক থেকে পাকিস্তানি বাঙালিরা পূর্ব বাংলা থেকে পাকিস্তানে এসে বসবাস শুরু করেন। তারা তখন সিন্ধু প্রদেশে বসবাস শুরু করেন। তারা সেখানে গিয়ে পাকিস্তানের ভাষা ও সংস্কৃতি রপ্ত করে দ্বিভাষিক নাগরিকে পরিণত হন। তারা বাংলার পাশাপাশি উর্দু ভাষায় কথা বলা শুরু করেন।
১৯৪৭ সালে ভারত ভাগের মাধ্যমে পাকিস্তান স্বাধীনতা লাভ করে। পূর্ব পাকিস্তান থেকে তখন বহু বাঙালি পশ্চিম পাকিস্তানের করাচি শহরে বসবাসের জন্য যায়। তারা মূলত ব্যবসা এবং শিক্ষা অর্জনের জন্য পাকিস্তানে যেত। ১৯৭১ সালে পাকিস্তান থেকে বাংলাদেশ স্বাধীন হলে তাদের অনেকেই নব্য স্বাধীন রাষ্ট্রে ফিরে আসেন এবং অনেকেই সেখানে রয়ে যান।
১৯৭১ সালের পর বিভিন্ন সময় হাজার হাজার অবৈধ বাংলাদেশী অভিবাসী পাকিস্তানে এসেছে, বিশেষ করে ১৯৮০-এর দশকে। ১৯৯৫ সালের মধ্যে পাকিস্তানে অভিবাসীর সংখ্যা ২,৫০০,০০০ জন ছাড়িয়ে যায়। তৎকালীন প্রধানমন্ত্রী বেনজির ভুট্টোর শাসনামলে কিছু শীর্ষ উপদেষ্টা বিপুল সংখ্যক বাংলাদেশী অভিবাসী জনসংখ্যাকে রাষ্ট্রের জন্য ভীতিজনক আখ্যা দেন। তাদের ধারণা ছিল বাঙালিরা হয়তো করাচির দ্বিতীয় বৃহত্তম গোষ্ঠীতে পরিণত হয়ে দেশের জনমিতিকে প্রভাবিত করে ফেলে। এরপর প্রধানমন্ত্রী ভুট্টো অভিবাসীদের বিতাড়নবিষয়ক একটি কঠোর আদেশ জারী করেন। ফলে বাংলাদেশ–পাকিস্তান সম্পর্কে টানাপোড়ন সৃষ্টি হয়। তখন বাংলাদেশের প্রধানমন্ত্রী ছিলেন খালেদা জিয়া। তিনি ভুট্টোর এই ঘোষণা প্রত্যাখ্যান করেন। পাকিস্তানের অনেক গোষ্ঠী এই ঘোষণাকে ইসলামবিরোধী বলে মনে করেন।
শেখ মুহাম্মাদ ফিরোজ, পাকিস্তানি বাঙালি বিষয়ক কমিটির চেয়ারম্যান, এর দেয়া তথ্য অনুসারে পাকিস্তানে প্রায় ২০০টি বাঙালি জনবসতি আছে। এর মধ্যে ১৩২টিই করাচিতে। করাচির বাঙালি বসতি অঞ্চলকে "মিনি বাংলাদেশ" বলে আখ্যায়িত করা হয়। এসব অঞ্চলে রঙিন বাংলা সাইনবোর্ড, ভাসানী ক্যাপ, লুঙ্গি এবং কোর্তা ইত্যাদি প্রায়ই দেখা যায়। করাচির চট্টগ্রাম কলোনীতে একটি বাজার আছে, যা সারা পাকিস্তানে ঢাকার কাপড়ের জন্য বিখ্যাত। তবে সাম্প্রতিককালে, বাঙালির সংখ্যা কমে যাচ্ছে। জাতিগত রেষারেষির জন্য পাকিস্তানের বাঙালিরা এখন অন্যত্র ভ্রমণ করছে।
মুদাফরগঞ্জ উত্তর ইউনিয়ন

মুদাফরগঞ্জ বাংলাদেশের কুমিল্লা জেলার অন্তর্গত লাকসাম উপজেলার একটি ইউনিয়ন।
লাকসাম উপজেলার পশ্চিমাংশে মুদাফরগঞ্জ ইউনিয়নের অবস্থান। এ ইউনিয়নের দক্ষিণে মুদাফরগঞ্জ দক্ষিণ ইউনিয়ন, পূর্বে কান্দিরপাড় ইউনিয়ন, উত্তরে বাকই ইউনিয়ন ও বরুড়া উপজেলার পয়ালগাছা ইউনিয়ন এবং পশ্চিমে বরুড়া উপজেলার লক্ষ্মীপুর ইউনিয়ন অবস্থিত।
মুদাফরগঞ্জ ইউনিয়ন লাকসাম উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম লাকসাম থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ। এ ইউনিয়নের গ্রামগুলো হল: 
মুদাফফরগঞ্জ ইউনিয়নের সাক্ষরতার হার ৫৪%। এ ইউনিয়নে ২টি কলেজ, ৪টি মাদ্রাসা, ১টি কলেজিয়েট উচ্চ বিদ্যালয় ও ৪টি মাধ্যমিক বিদ্যালয় রয়েছে।
এই ইউনিয়নে কোনো নদী নেই। আর উল্লেখযোগ্য খালের মধ্যে রয়েছে কার্জন খাল, ইউনিয়নের মুদাফরগঞ্জ বাজার, চিকোনিয়া গ্রামের পাশ দিয়ে প্রবাহিত হয়ে মুদাফরগঞ্জ দক্ষিণ ইউনিয়নের দক্ষিণ শ্রীয়ং এর নিকট ডাকাতিয়া নদীতে মিশে গিয়েছে।
গর্ভস্রাব

গর্ভস্রাব, স্বতঃস্ফূর্ত গর্ভপাত এবং গর্ভাবস্থার বিনাশ হিসাবেও পরিচিত, এটি স্বাধীনভাবে টিকে থাকার পূর্বে একটি গর্ভস্থ সন্তান বা ভ্রূণের স্বাভাবিক মৃত্যু। কিছুজন গর্ভাবস্থার ২০ সপ্তাহের সময়সীমা নির্ধারন করেন, তারপরের সময়ে ভ্রূণের মৃত্যু মৃত সন্তান প্রসব বলে  পরিচিত।  গর্ভস্রাবের সবচেয়ে সাধারণ উপসর্গ হল ব্যথা বা ব্যথাহীন যোনিপথে রক্তপাত পরবর্তীকালে বিষণ্ণতা, উদ্বেগ এবং অপরাধবোধ প্রায়ই ঘটতে পরে. টিস্যু এবং ক্লট-এর মতো উপাদানটি গর্ভাশয় থেকে নিঃসৃত হয় এবং বেরিয়ে গিয়ে, যোনীর বাইরে বেরোতে পারে। যখন একজন মহিলার ক্রমাগত গর্ভস্রাব হতে থাকে, বন্ধ্যাত্ব এসে যায়।
গর্ভপাতের ঝুঁকির কারণগুলির মধ্যে অপেক্ষাকৃত বয়স্ক পিতামাতা, পূর্বের গর্ভস্রাব, ধূমপান, অতিস্থূলতা,মধুমেহ, থাইরয়েড সমস্যা এবং ড্রাগের ব্যবহার বা মদ্যপান অন্তর্ভুক্ত। গর্ভধারণের প্রথম ১২ সপ্তাহে(প্রথম ত্রৈমাসিক) প্রায় ৮০% গর্ভস্রাব ঘটে প্রায় অর্ধেক ক্ষেত্রের অন্তর্নিহিত কারণ হল ক্রোমোজোমীয় অসঙ্গতি । গর্ভস্রাবের নির্ণয় পরীক্ষা করে দেখা যেতে পারে যে জরায়ুমুখ খোলা বা বন্ধ আছে কিনা, হিউম্যান কোরিয়নিক গনাডোট্রপিন (এইচসিজি) এর রক্তের মাত্রা পরীক্ষা করা এবং আল্ট্রাসাউন্ড অনুরূপ উপসর্গগুলি তৈরি করতে পারে এমন অন্যান্য অবস্থার মধ্যে পড়ে, অক্টোপিক গর্ভাবস্থা এবং ইমপ্লান্টেশন রক্তস্রাব
সময় থাকতে জন্মপূর্ব যত্নে কখনো কখনো  প্রতিরোধ সম্ভব। মাদকদ্রব্য, অ্যালকোহল, সংক্রামক রোগ এবং বিকিরণ এড়ালে গর্ভস্রাবের ঝুঁকি হ্রাস পেতে পারে। প্রথম ৭ থেকে ১৪ দিনের মধ্যে সাধারণত কোন নির্দিষ্ট চিকিৎসা প্রয়োজন হয় না। বেশীরভাগ গর্ভস্রাব, অতিরিক্ত হস্তক্ষেপ ছাড়াই সম্পন্ন হয়। মাঝে মাঝে মিসোপ্রস্টল ঔষধ বা অবশিষ্ট টিস্যু অপসারণ করতে ভ্যাকুয়াম আসপিরেসান নামক একটি পদ্ধতি ব্যবহৃত হয়। যেসব মহিলাদের রক্তের রিসাস নেতিবাচক (Rh নেগেটিভ) আছে তাদের Rho (D) ইমিউন গ্লবুলিন প্রয়োজন হতে পারে। ব্যথা ঔষধ উপকারী হতে পারে।  মানসিক সমর্থন নেতিবাচক আবেগে সহায়ক হতে পারে।
প্রারম্ভিক গর্ভাবস্থায়, গর্ভস্রাব সবচেয়ে সাধারণ জটিলতা । মহিলাদের মধ্যে যারা জানেন তারা গর্ভবতী সেক্ষেত্রে গর্ভস্রাবের হার প্রায় ১০% থেকে ২০% , সকল  নিষিক্তকরণেনর ক্ষেত্রে, প্রায় ৩০% থেকে ৫০% যাদের বয়স ৩৫ এর নিচে ঝুঁকি  ১০% যেখানে, এটা প্রায় ৪৫%, যারা ৪০ বছরের বেশি বয়সের। প্রায় ৩০ বছর বয়স থেকে ঝুঁকি বৃদ্ধি শুরু হয়। প্রায় ৫% নারীদের এই বয়সে পরপর দুবার গর্ভস্রাব হয়। কেউ কেউ পরামর্শ দেন  যাদের একবার গর্ভস্রাব হয়েছে, মর্মপীড়া কম করতে তাঁদের সঙ্গে আলোচনায়  "গর্ভপাত" শব্দ ব্যবহার না করতে।
তড়িৎবল

পদার্থের একটি মৌলিক কনা অপর একটি মৌলিক কনাকে সর্বদা মহাকর্ষীয় বল দ্বারা আকর্ষণ করে । পদার্থের ভরের জন্য এই আকর্ষণ বল ক্রিয়া করে ।
যে বলের জন্য ইলেকট্রনের মতো দুটি মৌলিক কনা পরস্পরকে বিকর্ষণ করে অথবা একটি ইলেকট্রন ও একটি প্রোটন পরস্পরকে আকর্ষণ করে, তাকে তড়িৎবল ( Electric force ) বলে ।
পদার্থের যে ধর্মের জন্য এই তড়িৎবল ক্রিয়া করে, তাকে বলা হয় তড়িতাধান ।
বমন কুমার

বমন বিশ্বনাথ কুমার (; জন্ম: ২২ জুন, ১৯৩৫) প্রথিতযশা ও সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৬১ সময়কালে সংক্ষিপ্ত সময়ের জন্য ভারত দলের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে তামিলনাড়ু দলের প্রতিনিধিত্ব করেছেন। দলে তিনি মূলতঃ অর্থোডক্স লেগব্রেক গুগলি বোলিং করতেন। এছাড়াও, নিচেরসারিতে ডানহাতে ব্যাটিং করতেন ভি. ভি. কুমার নামে পরিচিত বমন কুমার।
রঞ্জী ট্রফিতে উল্লেখযোগ্য সফলতা পান। ষাটের দশক থেকে শুরু করে সত্তুরের দশক পর্যন্ত চমৎকার বোলার হিসেবে ঘরোয়া ক্রিকেটে অংশ নিতে থাকেন। নিয়মিতভাবে উইকেট পেতেন। ১৯৭০-৭১ মৌসুমে প্রথম বোলার হিসেবে রঞ্জী ট্রফিতে তিন শতাধিক উইকেট পেয়েছেন। এর চার বছর পর ৪০০ উইকেট লাভের ন্যায় মাইলফলক প্রথমবারের মতো স্পর্শ করেন।
সমগ্র খেলোয়াড়ী জীবনে মাত্র দুই টেস্টে অংশগ্রহণ করার সুযোগ পেয়েছেন বমন কুমার। উভয় টেস্টই খেলেন ১৯৬১ সালে।
১৯৬০-৬১ মৌসুমে পাকিস্তান দল ভারত সফরে আসে। ৮ ফেব্রুয়ারি, ১৯৬১ তারিখে পাকিস্তানের বিপক্ষে টেস্ট ক্রিকেটে অভিষেক ঘটে তার। দিল্লির ফিরোজ শাহ কোটলা মাঠে অনুষ্ঠিত সিরিজের পঞ্চম টেস্টের প্রথম ইনিংসটিতে পাঁচ উইকেট লাভ করে দূর্দান্ত ক্রীড়াশৈলী প্রদর্শন করেন। ইনিংসে তার বোলিং পরিসংখ্যান ছিল ৩৭.৫-৬৪-৫। দ্বিতীয় ইনিংসে পান ২/৬৮। তাসত্ত্বেও খেলাটি ড্রয়ে পরিণত হয়েছিল। ১৯৩২ সালে মোহাম্মদ নিসারের পর দ্বিতীয় ভারতীয় বোলার হিসেবে অভিষেকে পাঁচ উইকেট লাভের কৃতিত্ব প্রদর্শন করেন। তিনি একে-একে ইমতিয়াজ আহমেদ, ডব্লিউ ম্যাথিয়াস, ফজল মাহমুদ, মাহমুদ হোসেন ও হাসিব আহসানকে প্যাভিলিয়নে ফেরৎ পাঠান।
পরবর্তী মৌসুমে নিজস্ব দ্বিতীয় ও সর্বশেষ টেস্টে অংশ নেন বমন কুমার। আঘাতগ্রস্ত ছিলেন তিনি। তবে, লেগ স্পিনের বিপক্ষে প্রতিপক্ষের দূর্বল খেলার কথা চিন্তা করে তাকে জোরপূর্বক খেলানো হয়। ৭০ রান খরচ করলেও কোন উইকেট পাননি তিনি। তবে, ভাগবত চন্দ্রশেখরের ন্যায় স্পিনারের উত্থানে তাকে আর টেস্টের জন্য বিবেচনায় আনা হয়নি।
ধ্রুপদী ভঙ্গীমায় অর্থোডক্স লেগ স্পিনার ছিলেন বমন কুমার। তবে, দল নির্বাচকমণ্ডলীর কাছ থেকে বরাবরই উপেক্ষিত হতেন। ঐ সময়ে তিনি দেশের শীর্ষস্থানীয় বোলার ছিলেন। স্পিনে প্রভূত্ব কায়েম করেছেন। সঠিক জায়গা ও নিশানা লক্ষ্য করে বোলিং করতেন তিনি। একসময় তাকে বিখ্যাত ভারতীয় বোলার সুভাষ গুপ্তের যোগ্য উত্তরসূরীরূপে ধারণা করা হয়েছিল।
বর্তমানে তিনি চেন্নাইয়ে এমএসি স্পিন একাডেমি পরিচালনা করছেন।
রবিন হুড (২০১০-এর চলচ্চিত্র)

রবিন হুড ২০১০ সালে মুক্তি পাওয়া ব্রিটিশ-মার্কিন চলচ্চিত্র। এটি কিংবদন্তি রবিন হুডের গল্প অবলম্বনে তৈরি, এটি পরিচালনা করেন রিডলি স্কট এবং শ্রেষ্ঠাংশে অভিনয় করেন রাসেল ক্রাউয়ি, কেইট ব্লানকেট, উইলিয়াম হার্ট, মার্ক স্ট্রং, মার্ক এডি প্রমুখ। এটি ১২ ই মে ২০১০ এ যুক্তরাজ্য ও আয়ারল্যান্ডসহ মোট ১২ টি দেশে মুক্তি পায়। চলচ্চিত্রের বক্স অফিস ৩২০ মিলিয়ন ডলারেরও অধিক আয় করে।
প্রমুখ।
চলচ্চিত্রটি মুক্তির প্রথম সপ্তাহে যুক্তরাজ্যে ৫,৭৫০,৩৩২ ইউরো আয় করে, যা "আয়রন ম্যান ২" কেও ছাড়িয়ে যায় এবং যুক্তরাষ্ট্রে আয় করে ৩৬,০৬৩,৩৮৫ মার্কিন ডলার। এটি যুক্তরাজ্যে মোট ১৫,৩৮১,৪১৬ ইউরো, যুক্তরাষ্ট্রে ১০৪,৫১৬,০০০ মার্কিন ডলার এবং বিশ্বব্যাপী মোট ৩২১,৬৬৯,৭৪১ মার্কিন ডলার আয় করে।
আইও আরাকি

আইও আরাকি (১৮৭৭-১৯৬৯), একজন জাপানী নার্স এবং নার্সিং শিক্ষক, তিনি আইও আরাকি সান এবং পরবর্তীকালে আইয়ো আরাকি কুবো হিসেবে পরিচিত ছিলেন। ১৯০৩ সাল থেকে তিনি টোকিওর সেন্ট লুকের আন্তর্জাতিক হাসপাতালে নার্সদের প্রশিক্ষণ কেন্দ্রের নার্স এবং শিক্ষকের অধ্যক্ষ ছিলেন।
আরাকি টোকিওতে সেন্ট মার্গারেটস স্কুলে যোগদান করেন এবং জাপানের প্রথম নার্স হিসেবে প্রশিক্ষিত হন। ১৯০০ সালে, তিনি অধ্যয়ন করতে মার্কিন যুক্তরাষ্ট্রে যাত্রা করেন এবং ভার্জিনিয়া, রিচমন্ডের ওল্ড ডোমিনিয়ন হাসপাতাল এবং মেরিল্যান্ডের বাল্টিমোরের জনস হপকিন্স হাসপাতালে নার্সিং শিক্ষা লাভ করেন। তাকে উক্ত হাসপাতালগুলোতে ডঃ রুডলফ টিসলার, একজন মার্কিন মেডিকেল মিশনারি পাঠিয়েছিলেন। 
আরাকি যুবতী বয়সে কোবেরের একটি হাসপাতালে কর্মরত ছিলেন। কোবেরের হাসপাতালে কাজ করবার সময় তিনি কিন্তু হাসপাতালের ইউনিফর্ম পরিধান করতেন না, তিনি রিচমন্ডের ওল্ড ডোমিনিয়ন হাসপাতালের ইউনিফর্মই পরিধান করতেন। ১৯০৩ সালে, তিনি টোকিওর সেন্ট লুকেস ইন্টারন্যাশনাল হাসপাতালের নার্সেস ট্রেনিং স্কুলে নার্সের সুপারিনটেনডেন্ট এবং আমেরিকান স্টাডিজে তার গবেষণার উপর ভিত্তি করে ট্রেনিং স্কুলে পাঠ্যক্রমে চালু করেন। ১৯০৮ সালে, তিনি ষষ্ঠ আন্তর্জাতিক যক্ষ্মা কংগ্রেসের জন্য জাপানে যক্ষ্মারোগ সম্পর্কে একটি রিপোর্ট পেশ করেছিলেন।
১৯১৮-১৯১৯ সালে, আরাকি, রাশিয়ান দ্বীপের আমেরিকান রেড ক্রসের হাসপাতালে কার্যরত জাপানি নার্সগুলোর একটি শাখা পরিচালনা করেন। ১৯২০ সালে, তিনি সেন্ট লুইসে, তার অধ্যাপনা থেকে পদত্যাগ করেন, কিন্তু নার্সের অধ্যক্ষ পদে থেকে যান। ১৯২৩ সালে, টোকিওর গ্রেট কান্টো ভূমিকম্পের পরে তিনি হাসপাতালে যান এবং পুরো দায়িত্বে নিয়ে, রোগীদের জ্বলন্ত হাসপাতাল থেকে জীবিত বার করতে সাহায্য করেন। ১৯২৭-১৯২৮ সালে তিনি আবার আমেরিকা ভ্রমণ করেন, যেখানে তিনি মার্কিন হাসপাতাল রকফেলার ফাউন্ডেশনের ফেলোশিপে অধ্যয়ন করেন।
১৯৭২ সালে, দ্য নিউইয়র্ক টাইমস লিখেছিল, "মিস আরাকি যেন তার নিজের দেশের জাতীয় নায়িকা"।
১৯৩৫ সালে, আরাকি, ডা: টোকুটারো কুবোকে বিয়ে করেন, যিনি সেন্ট লুকের পরিচালক, রুডলফ টিসলারের সহকারী ও উত্তরাধিকারী ছিলেন কিন্ত মাত্র ছয় বছর পর, ১৯৪১ সালে, ডা: কুবো মারা যান এবং তিনি আবার একা হয়ে যান। ১৯৫১ সালে, চার্চ অফ জাপান, তাকে, টোকিওর "সেমিসেন্টেনেরিয়ার" হিসেবে সম্মানিত করে, যা তার বাপ্তিস্মের ৫০ বছরেরও বেশি সময় ধরে চিহ্নিত করেছিল। ১৯২৬ সালে, তিনি ৯২ বছর বয়সে মারা যান।
আব্দুল হাই (মুন্সীগঞ্জের রাজনীতিবিদ)

আব্দুল হাই (জন্ম: ৫ জানুয়ারি ১৯৪৯) বাংলাদেশের একজন রাজনীতিবিদ ও বীর মুক্তিযোদ্ধা। তিনি প্যানেল স্পিকার, উপমন্ত্রী ও সংসদ সদস্য ছিলেন।
আব্দুল হাই ৫ জানুয়ারি ১৯৪৯ সালে মুন্সীগঞ্জের গজারিয়ার হোসেন্দীতে জন্মগ্রহণ করেন। তার পিতা মনির উদ্দিন, ব্যবসায়ী ছিলেন। তার স্ত্রী জামিলা খাতুন। তিনি দুই পুত্র সন্তান ও দুই কন্যা সন্তানের জনক। মুন্সীগঞ্জ বহুমুখী উচ্চ বিদ্যলয় থেকে তিনি মাধ্যমিক পাশ করে মুন্সীগঞ্জ সরকারি হরগঙ্গা কলেজ থেকে উচ্চ মাধ্যমিক এবং বিএ পাস করেন।
আব্দুল হাই ১৯৭৮ সালে বাংলাদেশ জাতীয়তাবাদী দলে যোগদান করে কেন্দ্রীয় কোষাধ্যক্ষ হিসেবে দায়িত্ব পালন করেন। কেন্দ্রীয় বিএনপির কমিটিতে স্থানীয় সরকার বিষয়ক সম্পাদক হিসেবেও দায়িত্ব পালন করেছেন। বর্তমানে তিনি বাংলাদেশ জাতীয়তাবাদী দলের চেয়ারপার্সন বেগম খালেদা জিয়ার উপদেষ্টা ও মুন্সীগঞ্জ জেলা বিএনপির সভাপতি। ১৯৭৯ সালের দ্বিতীয় জাতীয় সংসদ নির্বাচনে তিনি বাংলাদেশ জাতীয়তাবাদী দলের প্রার্থী হিসেবে অবিভক্ত ঢাকা-৮ আসন থেকে সংসদ সদস্য নির্বাচিত হন। তিনি ১৯৯১ সালের পঞ্চম, ১৫ ফেব্রুয়ারি ১৯৯৬ সালের ষষ্ঠ, ১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে বিএনপির প্রার্থী হিসেবে মুন্সীগঞ্জ-৪ আসন থেকে সংসদ সদস্য নির্বাচিত হোন।
অষ্টম জাতীয় সংসদে তিনি জাতীয় সংসদের প্যানেল স্পিকার নির্বাচিত হোন। তিনি পঞ্চম জাতীয় সংসদে স্থানীয় সরকার, পল্লী উন্নয়ন ও সমবায় মন্ত্রণালয় উপমন্ত্রীর দায়িত্বও পালন করেন। ১৯৭৯ সালে সংসদ সদস্য হওয়ার পূর্বে তিনি ডিগ্রী ছাত্র থাকাকালীন মুন্সীগঞ্জ জেলা বৃহত্তর ইউনিয়ন পঞ্চসার ইউনিয়নের চেয়ারম্যান ছিলেন।
২০০৮ সালের নবম জাতীয় সংসদ নির্বাচনে তাকে ঢাকা-৪ মনোনয়ন দেয়া হয়। আর ২০১৪ সালের দশম, ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে বিএনপি অংশ না নেয়ায় তিনিও নির্বাচনে অংশ নেননি।